Moai is groot klipbeelde op Paaseiland in die suidoostelike Stille Oseaan. Hulle is vermoedelik van omstreeks 1250 tot 1500 gemaak, en daarna is die oprig daarvan gestaak. Hulle is gebou uit vulkaniese gesteente. In die Britse Museum in Londen is ’n moai te sien met die naam Hoa Hakananai'a. Sowat die helfte is steeds by Rano Raraku, die hoofperseel waar die beelde aangetref word, maar honderde is van daar af geneem en oral oor die eiland op klipplatforms, bekend as ahu, opgerig. Hulle het feitlik almal oorgroot koppe; dit maak tot drie agtstes van die hele standbeeld uit. Die moai is hoofsaaklik die gesigte van vergoddelikte voorvaders (aringa ora ata tepuna). Hulle kyk feitlik almal na die binneland, waar hulle waak oor hul afstammelinge. Die bou en verskuiwing van die 887 standbeelde word beskou as ’n merkwaardig kunstige en fisieke daad. Die hoogste een, met die naam Paro, is amper 10 m hoog en weeg 82 ton; die swaarste een is korter maar stewiger en weeg 86 ton. Een onvoltooide standbeeld sou sowat 21 m hoog gewees het as dit voltooi sou wees, en sou sowat 270 ton geweeg het.


Die fliek Die Springbok (1975), asook die Engelse weergawe daarvan, “The Springbok”, was 'n welbekende asook kontroversiële fliek van Tommie Meyer. Die rolprent handel oor 'n kleurling persoon, Attie Louw (gespeel deur Eckard Rabe), wat hom as 'n blanke voordoen en aan die Universiteit van Pretoria studeer. Hy word uitgebeeld as die universiteit se rugbyheld wat vir die span van Noord-Transvaal gekies word. Sy groot aspirasie is om Springbok te word. Hierdie film het gelei tot die hofsaak Universiteit van Pretoria vs. Tommie Meyer Films, omdat die universiteit nie hul "goeie naam en waardigheid" wou laat skend nie en wat die film vir 'n ruk buite vertoning geplaas het. Tommie Meyer Films het die hofsaak gewen en die film is verder uitgereik. Lys van Afrikaanse rolprente http://www.imdb.com/title/tt2140427/?ref_=nm_flmg_dr_3 IMDb Universiteit van Pretoria v Tommie Meyer Films Edms Bpk 1977 4 SA 376 T. Opgespoor 10 September 2009


Hans du Plessis (15 Januarie 1945, Pretoria) is ’n Suid-Afrikaanse skrywer en digter. Van die boeke wat hy geskryf het is "Die pad na Skuilhoek", "Verbrande paradys", "Inboekeling" en "Disse flippen stukkende wêreld dié, my ou" en nog meer. Du Plessis is 'n lid van PEN Afrikaans. Hans Georg Wilhelm du Plessis is op 15 Januarie 1945 in Pretoria gebore as een van vier seuns. Hy word in Silverton groot waar hy vanaf 1951 sy skoolopleiding aan die Laerskool Silverton ondergaan, waarna hy in 1962 matrikuleer aan die Afrikaanse Hoër Seunskool in Pretoria. Na voltooiing van sy B.A.-graad aan die Universiteit van Pretoria, met Geskiedenis en Noord-Sotho as hoofvakke, begin hy in 1966 vir ses jaar skoolhou. In 1966 gee hy onderwys in Noord-Sotho aan Roodepoort Hoërskool en in 1967 is hy Afrikaans onderwyser aan Athlone Boys High School. Vir vier jaar hierna gee hy onderwys aan die Hoërskool Evander, eers in Geskiedenis en later ook in Afrikaans. Eers tydens sy skoolhoujare voltooi hy Afrikaans III en verwerf hy later al sy nagraadse grade in Afrikaans-Nederlands.


Sassafras is 'n plantgenus van drie lewende en een uitgestorwe spesie van immergroen bome in die familie Lauraceae.


Die 2014 Formule Een Hongaarse Grand Prix is op 27 Julie 2014 op die Hungaroring renbaan in Mogyoród, Hongarye gehou. Dit was die elfde wedren van die kampioenskapseisoen en is deur Daniel Ricciardo in sy Red Bull-Renault gewen.


Die 2016 Formule Een Britse Grand Prix is op 10 Julie 2016 op die Silverstone-renbaan in Silverstone, Brittanje gehou. Dit was die tiende wedren van die kampioenskapseisoen en is deur Lewis Hamilton in sy Mercedes gewen. Charles Leclerc maak sy Formule Een-debuut in die eerste vrye oefening, in die plek van Esteban Gutiérrez in die Haas F1-span. Esteban Ocon het sy tweede verskyning van die seisoen vir Renault gemaak, in die plek van Kevin Magnussen. Bandverskaffer Pirelli verskaf spanne met die sagte, medium en harde samestellings van die P-Zero band - die drie hardste samestellings beskikbaar - vir die wedren, asook twee soorte reënbande. Na aanleiding van die botsing tussen Lewis Hamilton en Nico Rosberg op die laaste rondte van die Oostenrykse Grand Prix, het Mercedes 'n nuwe bestuurderbestuursbeleid ingestel. Dit dikteer die bepalings waarvolgens Hamilton en Rosberg mekaar die stryd mag aansê, maar belowe ook swaar strawwe in geval van onderonsies tussen mekaar tydens die wedren. Ná 'n vlekkelose eerste oefenrondte, waarin Lewis Hamilton en Nico Rosberg eerste en tweede was met 'n groot voorsprong bo hul kompetisie, het die tweede sessie op Silverstone minder voorspoedig verloop vir Mercedes.


Die 2014 Formule Een Kanadese Grand Prix is op 7 Junie 2014 op die Gilles Villeneuve-renbaan in Montreal, Kanada gehou. Dit was die sewende wedren van die kampioenskapseisoen en is deur Daniel Ricciardo in sy Red Bull-Renault gewen.


Los Angeles County (amptelik: County of Los Angeles) is die mees bevolkte van Kalifornië se administratiewe distrikte (counties) en behels met Los Angeles ook dié Amerikaanse deelstaat se grootste metropolitaanse gebied. Die distrik se grondgebied sluit naas 75 myl se kuslyn op die vasteland ook twee eilande, Santa Catalina en San Clemente, in. Die noordweste van Los Angeles County word oorheers deur die barre en grotendeels onontwikkelde Santa Monica-berge wat deel uitmaak van die bergreeks Transverse Ranges. Dié reeks daal langs die Stille Oseaan tot 'n smal kusstrook met rotse en sandstrande. Die verstedelikte Los Angeles-bekken, 'n uitgestrekte plat kusvlakte wat deur die Los Angeles-, San Gabriel- en Santa Ana-riviere en die Ballona Creek gevorm is, strek oos van die bogenoemde bergreeks. Hier het langs die breë sandstrande van die halfmaanvormige Santa Monicabaai bekende stranddorpe soos Santa Monica, Venice, Manhattan Beach, Hermosa Beach en Redondo Beach ontstaan. State of California - California Coastal Commission: California Coastal Resource Guide. Berkeley · Los Angeles · London: University of California Press 1987, bl. 279 Wikimedia Commons het meer media in die kategorie Los Angeles County.


Die 2014 Formule Een Aboe Dhabi Grand Prix het op 23 November 2014 op die Yas Marina-renbaan in Aboe Dhabi plaasgevind. Dit was die negentiende en laaste wedren van die kampioenskapseisoen en is deur Lewis Hamilton in sy Mercedes gewen.


Prof. Paul Daniel Hahn (Bethanien, Suidwes-Afrika, 5 Januarie 1849 – Kaapstad, Suid-Afrika, 9 Maart 1919 was ’n opvoedkundige chemiese analitikus en professor in die skeikunde. Hy word beskou as 'n pionier in die onderwys van natuurwetenskappe in Suid-Afrika. Hahn was die jongste seun van Johannes Samuel Hahn, 'n sendeling van die Rynse Sendinggenootskap, en sy vrou, Helene Langenbeck. Toe hy ongeveer vier jaar oud was, keer die gesin na Duitsland terug; hy woon daar die gimnasium in Soest in Wesfale by en kry sy verdere opleiding aan die Universiteit van Halle, waar hy die M.A. en Ph.D. in 1874 verwerf terwyl hy dieselfde jaar in die Staats Examen slaag wat hom in staat stel om aan 'n hoërskool onderwys te gee. Hy studeer ook aan die universiteite van Londen en Edinburg en trou op 28 Junie 1875 met Marie Aneck van Gotha. Drie seuns en drie dogters is uit die huwelik gebore. Hahn kom in September 1875 na Suid-Afrika.


'n Stroom is 'n bewegende watermassa wat deur 'n bedding en oewers begrens word. Strome is belangrik as kanale in die watersiklus, instrumente in grondwaterhervulling en weë vir vis- en wildmigrasie. Die biologiese habitat in die onmiddellike omgewing van 'n stroom word 'n oewersone genoem. In ag genome die status van die voortgaande Holoseen-uitwissing, speel strome 'n belangrike rol in die koppeling van gefragmenteerde habitte en dus ook in die bewaring van biodiversiteit. Die studie van strome en waterweë oor die algemeen word oppervlakhidrologie genoem en is 'n kernelement van omgewingsgeografie. Loop 'n Stroompie wat kleiner as 'n spruit is, veral een wat deur 'n fontein of syferwater gevoed word. 'n Mens kan maklik daardeur loop. 'n Loop is altyd vlak en bestaan hoofsaaklik uit rotse. Spruit 'n Klein tot mediumgrootte stroom. Rivier 'n Groot natuurlike stroom wat as waterweg gebruik kan word. Trog Die lineêre kanaal tussen parallelle riwwe of sandbanke op 'n kusstrand of riviervloedvlakte, of tussen 'n sandbank en die kus. Sytak (of syloop/voedingstroom)


Waterdigting is die proses om 'n voorwerp of struktuur waterdig of waterbestand te maak, sodat dit steeds relatief onaantasbaar is deur water of weerstand bied teen die binnedringing van water onder bepaalde toestande. Sulke items kan in nat omgewings of onder water gebruik word tot gespesifiseerde dieptes. Waterbestand en waterdig verwys dikwels na die deurdringing van water in vloeibare vorm  en moontlik onder druk; terwyl dampdigtheid verwys na die bestandheid teen humiditeit en klammigheid. Deurlating van waterdamp deur 'n materiaal word aangemeld as waterdamp deurlatingstempo. Die rompe van bote en skepe was eens op 'n tyd waterdig gemaak met 'n aanwending van teer of pik. Moderne items kan waterdig gemaak word deur 'n laag waterafweermiddel daarop aan te wend of om die nate af te dig met seisings of o-ringe. Waterdigting word gebruik ten opsigte van strukture (soos kelders, dekke of nat gebiede), watervaartuie, tentdoek, klere ( reënjasse of waterstewels), elektroniese toestelle en papier verpakking (soos melkkartonne). Tydens konstruksie word 'n gebou of struktuur waterdig gemaak met membrane en bedekkings ten einde die inhoud sowel as die strukturele integriteit te beskerm.


Die 2010 Formule Een Spaanse Grand Prix is op 9 Mei 2010 op die Circuit de Barcelona-Catalunya in Montmeló, Spanje gehou. Dit was die vyfde wedren van die kampioenskapseisoen en is deur Mark Webber in 'n Red Bull-Renault gewen. Vitali Petrov kry 'n straf van vyf plekke omrede hy sy ratkas moes ruil.. Die Virgins van Timo Glock en Lucas di Grassi word beide met vyf plekke gestraf omrede hul span nie betyds hul ratkaskverhoudings ingelewer het by die FIA nie. Karun Chandhok kry ook 'n straf van vyf plekke omrede hy sy ratkas moes ruil.


Die 2013 Formule Een Hongaarse Grand Prix is op 28 Julie 2013 op die Hungaroring renbaan in Mogyoród, Hongarye gehou. Dit was die tiende wedren van die kampioenskapseisoen en is deur Lewis Hamilton in sy Mercedes gewen.


Hier volg 'n lys van vermeldbare restaurante in Suid-Afrika: Al Forno, Gordonsbaai – Italiaanse cuisine Anat, Canal Walk en Rosebank, Johannesburg- kitskosrestaurante Asami's – Soesjikroeg en Asiatiese kos Ashley's Family Restaurant, - Goodwood Ben's on the Beach, Strand Bombay Chilli, Muizenberg – Indiese cuisine Bossa's Bukhara – Indiese cuisine Burger King Burgerack – Gourmet burgers Calisto's Portuguese Restaurant – Portugese cuisine Cape Town Fish Market Capuchinos, Somerset Mall, Somerset-Wes Carnivore, Muldersdrift Catz Pyjamas – bekende 24-uur restaurant en kroeg in Johannesburg Chicken Licken Ciao Bella, Strand – Italiaanse cuisine Clarke of the Karoo, Barrydale Col'Cacchio Pizzeria – Italiaanse cuisine Country Pumpkin, Barrydale De Brasseries, Strand Debonairs Pizza Dros Dulce Café Dutch East, Franschhoek East Red, Stellenbosch – Soesjikroeg en Asiatiese kos Eastern Food Bazaar, Kaapstad – Indiese cuisine Enrico's Plettenbergbaai – seekos The Flagship – Murdoch Valley, Simonstad Fishaways – Seekosrestaurant Food Inn 24/7, Kaapstad – Indiese cuisine Gino's, Stellenbosch – Italiaanse cuisine Giovanni's – Italiaanse cuisine The Godfather, Centurion, Gauteng – bekroonde braairestaurant The Hussar Grill The Indian Chapter, Table View – Indiese cuisine Indochine – Delaire Graff, Stellenbosch – Kontinentale voedsel John Ross House, Durban John Dorry's – Seekosrestaurant Kapitan's – geopen in 1914 in Johannesburg; een van die stad se oudste restaurante.


KIC 8462852 is ’n tipe F-hoofreeksster in die sterrebeeld Swaan, sowat 1 480 ligjare van die Aarde af. Dit word ook genoem Tabby se Ster, na die sterrekundige Tabetha S. Boyajian, of Ster WTF, amptelik vir "Where's The Flux?" maar ook in verwysing na ’n Engelse uitdrukking van ongeloof. Die ster se ongewone ligwisselings is ontdek uit data van die Kepler-ruimteteleskoop, wat wisselings in die helderheid van verafgeleë sterre waarneem vir die moontlike opsporing van eksoplanete. KIC 8462852 is tot dusver die enigste van die sowat 150 000 sterre wat die Kepler-sending monitor wat op dié manier optree. Verskeie hipoteses bestaan vir die ster se groot wisselings in helderheid. Die mees algemene een, gebaseer op die gebrek aan infrarooilig, is dat ’n swerm koue, stowwerige komeetstukke in ’n hoogs eksentrieke wentelbaan om die ster is. Nog ’n voorstel is dat baie klein massas in "digte formasie" om die ster wentel. Sommige glo die wisselings in helderheid word veroorsaak deur buiteaardse wesens wat ’n Dyson-swerm om die ster bou.


Ceza is 'n klein dorpie in KwaZulu-Natal, Suid-Afrika. Die dorp beskik oor 'n hospitaal, die Ceza Hospitaal. Lys van dorpe in Suid-Afrika "Hoofplek Ceza". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Ramadan of Ramadaan, ook Ramazan, Ramzan of Ramathan (Arabies: رمضان, Ramaḍān, [ramaˈdˤaːn]) is die negende maand van die Islamitiese kalender. Dit word deur Moslems beskou as 'n heilige maand van vas om die eerste openbaring van die Koran te herdenk. Die nag toe dit gebeur het, staan bekend as Laylat al-Qadr, maar die presiese datum is onbekend en word nie eens in die Koran genoem nie. Hierdie jaarlikse viering word beskou as een van die Vyf Pilare van die Islam. Die maand is 29 of 30 dae lank. Volgens talle biografiese aantekeninge in die hadit word die duur van die maand deur die visuele waarnemings van die hilal (sekelmaan) bepaal. Van sonop na sononder mag Moslems nie eet, drink, rook of seks hê nie. Elke dag se vas word met die Iftar aan die aand beëindig. Die einde van die vas van Ramadan word met die vakansiedag Eid-oel-Fiter gevier. Aangesien maande in die Islamitiese kalender altyd na die maan bereken word, wissel die datum van hierdie maand volgens die Gregoriaanse kalender. Lys van Islamitiese feeste en herdenkings (en) Religions.


Groenvlei is 'n dorp in eMadlangeni Plaaslike Munisipaliteit in KwaZulu-Natal, Suid-Afrika. "Hoofplek Groenvlei". Sensus 2011.


Die Australorp is 'n Australiese hoenderras wat in die jare negentien-twintig ontstaan het. Veral die Orpington het 'n groot invloed op die vorming van die ras gehad. Die Australorp is 'n middelswaarras met 'n redelik breë liggaam. Die hoenders het verhoudingsgewys 'n klein kop en 'n mediumgroot stert. Hulle word in die kleure swart, wit en gesoomde blou geteel. Die Australorp staan bekend vir sy goeie eierproduksie, maar die ras is ook geskik vir die lewering van vleis. Dit is rustige diere wat maklik getem word en nie hoog vlieg nie. Juis as gevolg van hierdie eienskappe is die Australorp ook 'n gewilde stokperdjieras. Hierdie artikel is ’n saadjie. Voel vry om Wikipedia te help deur dit uit te brei.


In Rome word Publius Cornelius Rufinus tot diktator verkies. Sulla: A Dictator Reconsidered Lynda Telford Pen and Sword, 2014, ISBN 1-4738-3450-3, ISBN 978-1-4738-3450-7


’n Totem (van die woord dodaem in die inheemse Noord-Amerikaanse taal Ojibwe) is ’n gees, heilige voorwerp of simbool wat as embleem dien van ’n groep mense soos ’n familie, clan, lyn of stam. Hoewel die term uit Ojibwe kom, is die geloof in geeste en gode nie beperk tot die inheemse volke van die Amerikas nie; dit is algemeen in verskeie kulture wêreldwyd, soos dié van Afrika, Arabië, Asië, Australië en Europa. Mense in dié beskawings het egter ander name vir hul beskermingsgeeste en praat selde van "totems". Hoofartikel: Totempaal Totempale van die Pasifiese Noordweste van Noord-Amerika is enorme heraldiese pale. Dit sluit baie ontwerpe in, soos baarde, voëls, paddas en verskeie bonatuurlike wesens wat as wapens van families of stamhoofde dien. Hulle vertel stories van dié mense en gedenk spesiale geleenthede. Viola E. Garfield and Linn A. Forrest, (1961). The Wolf and the Raven: Totem Poles of Southeastern Alaska. Seattle: University of Washington Press. p. 1. ISBN 0-295-73998-3.CS1 maint: extra punctuation (link) Marius Barbeau (1950).


Die 2011 Formule Een Italiaanse Grand Prix is op 11 September 2011 op die Autodromo Nazionale Monza, in Italië, gehou. Dit was die dertiende wedren van die kampioenskapseisoen en is deur Sebastian Vettel in 'n Red Bull-Renault gewen.


Flukonasool is 'n antifungale geneesmiddel wat mondelings of binneaars (intraveneus) toegedien word. Dit word gebruik teen 'n verskeidenheid fungusinfeksies, veral Candida infeksies van die vagina, mond en keel, en die bloedstroom. Flukonasool is op die Wêreldgesondheidsorganisasie se lys van noodsaaklike medisyne wat nodig geag word om die minimum mediese behoeftes van 'n basiese gesondheidsorgstelsel te ondersteun. Hierdie artikel is ’n saadjie. Voel vry om Wikipedia te help deur dit uit te brei.


Die Bell-Krynauw-versameling is 'n versameling familiewapens en stambome van bekende ou Kaaps-Hollandse families. Dit is van belang vir studente van die genealogie en heraldiek en word gehuisves in die Suid-Afrikaanse Biblioteek in Kaapstad. Charles Davidson Bell (1813–1882), 'n sakeman, kunstenaar en die landmeter-generaal in die Kaapkolonie, het 'n besondere belangstelling in die familie- en wapenkunde gehad. Daarom het hy oor die 300 familiewapens en 'n groot aantal stambome van die ou Kaapse families versamel. Alle wapens wat hy teengekom het op lakseëls op testamente en ander dokumente, rouborde en grafstene by kerke, gebrandskilderde kerkvensters en porselein- en silwerware het hy gekopieer. Sy doel was om 'n boek met die wapens en beskrywings daarvan te publiseer, maar hiervan het niks gekom nie. Ná Bell se terugkeer na Engeland het sy swaer Daniel Krynauw die versameling voortgesit. Al die materiaal het na Krynauw se dood in besit gekom van sy dogter. Sy het dit op haar beurt aan die Koopmans-de Wet-huis geskenk. Sedert Maart 1946 is die waardevolle versameling Africana in die Suid-Afrikaanse Biblioteek te besigtig.


Avalon kan na een van die volgende verwys: Avalon (mitologie), 'n eiland in Keltiese mitologie. Avalon (skiereiland), 'n groot skiereiland in die Kanadese provinsie Newfoundland en Labrador. Een van verskeie ander plekke (o.a. in Kalifornië, Georgia, New Jersey en Pennsilvanië).


Oos-Amerikaanse Tyd (Engels: Eastern Time Zone, afgekort as ET) is 'n tydsone wat vyf ure ná Gekoördineerde Universele Tyd val, met ander woorde UTC-5. Meeste van die oostekant van die Noord-Amerikaaanse vasteland val in hierdie tydsone. Hierdie tydsone beslaan die gebied van 65° tot 90° westerlengte. Die gebiede of lande wat Oos-Amerikaanse Tyd gebruik is: 17 V.S. deelstate in die ooste van die aaneenlopende Verenigde State van Amerika dele in die ooste van Kanada: meeste van Ontario meeste van Quebec ooste van Nunavut die staat Quintana Roo in Meksiko, Panama, Colombia, Ecuador en Peru in Sentraal-Amerika en die Karibiese Eilande.


Die Internasionale Kode van Dierkundige Benamings is ’n konvensie in dierkunde vir die wetenskaplike benaming van diere. Dit staan ook bekend as die ICZN-kode na aanleiding van die Engelse naam, International Code of Zoological Nomenclature en dié van die kommissie in beheer daarvan, die International Commission of Zoological Nomenclature. Die reëls reguleer hoofsaaklik: Hoe name korrek gegee word binne ’n gegewe raamwerk. Watter name gebruik moet word indien daar botsings is. Hoe wetenskaplike geskrifte name moet gebruik. Dierkundige benamings is onafhanklik van ander benamingstelsels, soos dié wat plantname reguleer. Dit beteken ’n dier en ’n plant kan dieselfde naam hê. Die kode is net bedoel om leiding te gee in die benaming van diere en laat dierkundiges toe om organismes in taksons te klassifiseer. Of ’n spesie dus ’n erkende entiteit is of nie is ’n subjektiewe besluit, terwyl die kode bepaal watter naam aanvaarbaar is daarvoor. ’n Nuwe dierenaam wat sonder inagneming van die kode gepubliseer word, kan bloot as "onbeskikbaar" beskou word as dit nie aan sekere kriteria voldoen nie of heeltemal buite die perke van wetenskap val (bv. die "wetenskaplike" naam van die Loch Ness-monster).


Die 2013 Formule Een Indiese Grand Prix was 'n Formule Een-kampioenskapswedren wat op 27 Oktober 2013 by die Buddh Internasionale Renbaan in Indië gehou is. Dit was die laaste Indiese Grand Prix, weens 'n gelddispuut tussen die promotor en die Indiese regering.


Julian Leslie de Wette is 'n Suid-Afrikaanse digter en skrywer. Sommige van sy publikasies sluit in "Die koning in die buiteland", "Tussen duine gebore" en ander. Julian Leslie de Wette is op 26 Junie 1951 in Kaapstad as een van vyf kinders gebore. Sy pa is oorspronklik van die Oos-Kaap en is ’n onderwyser by ’n nywerheidskool in Ottery in die Kaap, en sy ma is oorspronklik van Wepener in die Vrystaat. Hy kry sy skoolopleiding aan die Engelstalige South Peninsula Secondary School in Dieprivier, waar hy in 1969 matrikuleer. Op skool is Richard Rive sy Engels en Latyn-onderwyser. Na matriek gaan hy na Zoeloeland waar hy in ’n sendinghospitaal werk. In 1972 gaan hy oorsee, eers na Engeland, toe na Switserland en Nederland waar hy medies bestudeer en in 1973 gaan hy na New York. Vanaf Januarie 1973 tot Desember 1975 studeer hy aan die Sarah Lawrence College, waar hy ’n B.A.-graad behaal met Engels, Duits, Ekonomie en Internasionale Betrekkinge as vakke. Hy bring ’n groot deel van sy lewe in die buiteland deur, veral in New York, waar hy vanaf 1973 tot 1989 woon.


Nelmari Kock is ’n Afrikaanse skrywer van liefdesromans en geestelike boeke. Sy is in 1941 gebore. Sy werk by Mintek in Randburg, waar sy vir Faan Coetzer ontmoet. Hulle trou op 29 November 1988 en vestig hulle in Randburg. Sy skryf ontspanningslektuur. “Anika, liefste meisie” (1978) is die verhaal van Anika Joubert. Haar lewe verander drasties toe sy na haar pa se dood van Kaapstad na Johannesburg moet trek. Haar pa se testament bepaal dat ’n vriend van hom, Cor van der Linde, haar finansiële voog moet wees totdat sy mondig word. Anika woon by Cor, sy niggie en haar man en sit haar studies voort. Sy kom goed oor die weg met Cor se vriendin, Marida Taljaard. Antoinette Willemse verskyn egter op die toneel en beweer dat Cor oneervol ontslaan is by sy vorige werk en dat duisende rande se geld verduister is. Anika en Marida probeer verbete om Cor se onskuld te bewys. In “’n Droom aan skerwe” (1982) verwesenlik die komponis Larno Schreuder se seun Nokkie (bynaam vir Nico) al Larno se ideale vir hom. Daar is slegs een teleurstelling.


Gideon Fagan (Somerset-Wes, Kaapkolonie, 3 November 1904 – Kaapstad, Suid-Afrika, 20 Maart 1980) was ’n Suid-Afrikaanse komponis en dirigent. Fagan se musiekopvoeding het onder toesig van broer Johannes begin, wat privaat lesse in klavier, teorie en harmonie vir hom gereël het. Van 1916 tot 1920 het hy die Suid-Afrikaanse Musiekkollege in Rosebank, nou deel van die Universiteit van Kaapstad, bygewoon. Hy het nie ’n graadkursus gevolg nie, maar gespesialiseer in kontrapunt, harmonie, komposisie, bladlees en orkestrasie, alles onder leiding van prof. W.H. Bell. Hierna het Fagan nog vier jaar aan die Royal College of Music in Londen studeer. Met dirigeerkunde as sy hoofvak het Fagan die hoogste graad (sewe ster) behaal en was destyds die jongste student wat in die Parry-operateater gedirigeer het en ook die eerste wat beroepsorkeste by die Trinity College of Music se Weldoenersfondskonserte gedirigeer het: die Koninklike Filharmoniese Orkes, die Albert Hall, die Queen’s Hall en die Londense Simfonieorkes. Fagan het in 1926 na sy vaderland teruggekeer, maar ’n jaar later weer Londen toe gegaan omdat daar beperkte geleenthede in Suid-Afrika was in sy gekose beroepsrigting.


Kazuhiko Chiba (千葉 和彦, Chiba Kazuhiko?, 21 Junie 1985 -) is 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Hotaru Yamaguchi (山口 蛍, Yamaguchi Hotaru?, gebore 6 Oktober 1990) is 'n Japannese sokkerspeler. Hy het vir die Japanse nasionale sokkerspan uitgedraf. "National Team Squad". jfa.or.jp. Japan Football Association. Geargiveer vanaf die oorspronklike op 12 Maart 2020. Besoek op 15 Januarie 2014. Wikimedia Commons het meer media in die kategorie Hotaru Yamaguchi. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Takashi Usami (宇佐美 貴史, Usami Takashi?, 6 Mei 1992 -) is 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Kwakwatsi is 'n township van Koppies in die Noord-Vrystaat van Suid-Afrika. "Hoofplek Kwakwatsi". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Hakim Ghiyās al-Dīn Abu al-Fath Omār ibn Ibrāhīm Khayyām Nishābūrī (Persies: غیاث الدین ابو الفتح عمر بن ابراهیم خیام نیشابوری) of Omar Khayyám (18 Mei 1048 Nishapur, (Iran) – 4 Desember 1131) was 'n Persiese digter, wiskundige, sterrekundige en Sufi-mistikus wat in Nishapur, Persië gebore is. Hy is veral bekend in die weste vir sy agnostiese en skeptiese poësie nadat Edward Fitzgerald sy werke vertaal het. C.J. Langenhoven en Abraham Jonker het van sy gedigte in Afrikaans vertaal. "Omar Khayyam (Persian poet and astronomer)" (in Engels). Encyclopædia Britannica. Geargiveer vanaf die oorspronklike op 30 April 2015. Besoek op 18 Junie 2016. (en) Professor Seyyed Hossein Nasr and Professor Mehdi Aminrazavi. “An Anthology of Philosophy in Persia, Vol. 1: From Zoroaster to ‘Umar Khayyam”, I.B. Tauris in association with The Institute of Ismaili Studies, 2007. E.G. Browne. Literary History of Persia. (Four volumes, 2,256 pages, and 25 years in the writing). 1998. ISBN 0-7007-0406-X Jan Rypka, History of Iranian Literature.


Intellektuele begaafdheid is 'n intellektuele vermoë wat aansienlik hoër as die gemiddelde is. Daar bestaan nie 'n ooreengekome definisie vir begaafdheid by kinders of volwassenes nie, maar die meeste besluite oor skoolplasing en die meeste longitudinalestudies deur die loop van individuele lewens is op die IK van die top 2 persent van die bevolking, naamlik 'n IK van meer as 130, gebaseer. Die verskeie definisies van intellektuele begaafdheid sluit óf 'n algemene hoë vermoë óf spesifieke vermoëns in. Volgens sommige definisies kan 'n intellektueel begaafde persoon 'n buitengewone talent vir wiskunde hê, maar nie vir tale nie. Die verhouding tussen kunssinnige of musikale vermoëns en die hoë akademiese vermoë wat gewoonlik met hoë IK's geassosieer word, moet steeds ondersoek word. Verder is daar steeds baie omstredenheid en navorsing oor die manier waarop volwasse prestasie uit karakterverskille in kinderjare ontvou, en watter opvoedkundige en ander ondersteuningsmeganismes ideaal vir die ontwikkeling van volwasse begaafdheid is. Die identifisering van begaafdheid het vir die eerste keer ná die ontwikkeling van IK-toetse vir skoolplasing ontstaan. Sedertdien het dit 'n belangrike kwessie vir skole geword aangesien die onderrig van begaafde studente spesiale uitdagings meebring.


Barklieside is 'n klein dorpie in noordelike KwaZulu-Natal, Suid-Afrika. "Hoofplek Barklieside". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Ampie Coetzee (26 Junie 1939 - 15 Oktober 2020) was ’n letterkundige en professor in Afrikaans-Nederlands aan die Universiteit van die Witwatersrand en die Wes-Kaap. As medestigter van die Uitgewery Taurus was hy verantwoordelik vir die publikasie van vele belangrike literêre werke waarvoor meer gevestigde uitgewers weens die vrees vir sensuur nie kans gesien het nie. Abraham Jacobus (Ampie) Coetzee is op 26 Junie 1939 gebore. Hy word groot in Germiston, waar sy pa ’n mynwerker by die Rose Deep-myn was. Na skool studeer hy aan die Universiteit van die Witwatersrand, waar hy vanaf 1960–1967 die B.A.-graad, die B.A. Honneurs-graad en die M.A.-graad verwerf, laasgenoemde met ’n verhandeling oor “Die digter C. Louis Leipoldt en die Afrikaanse kritiek”. Sy doktorsgraad (Ph.D.-graad) ontvang hy in 1971 onder leiding van N.P. van Wyk Louw met ’n studie oor “Ritme en skandering”, wat later gepubliseer word. Sy verdere studies is aan die Rijksuniversiteit van Ghent in België. Hy begin werk as nagraadse assistent in die Departement Afrikaans en Nederlands aan die Universiteit van die Witwatersrand en is hierna vir agt jaar dosent en later senior dosent aan die Universiteit van Natal in Durban.


Prins Andrew Romanoff (gebore as Andrew Andreevich Romanov op 21 Januarie 1923; Afrikaanse transliterasie: Andrei Andrejewitsj Romanof) is ’n Russies-Amerikaanse kunstenaar en skrywer. Hy is ’n kleinneef van Rusland se laaste keiser, Nikolaas II, en 'n agter-agter-kleinseun in die manlike lyn van tsaar Nikolaas I. Sedert prins Dmitri Romanof se dood op 31 Desember 2016 is hy ’n aanspraakmaker op die hoofskap van die Huis van Romanof en president van die Romanof-familievereniging. Romanoff is in Londen, Engeland, gebore as seun van prins Andrei Aleksandrowitsj van Rusland en sy eerste vrou, Elisabetha Sasso-Ruffo. Hy is die hoof van die familie van sy oupagrootjie, tsaar Aleksander III. Hy is die oudste lewende kleinseun in die manlike lyn van groothertog Aleksander Michailowitsj van Rusland en sy vrou, groothertogin Ksenia Aleksandrowna, die oudste suster van Nikolaas II; hy is dus die laaste tsaar se naaste verwant in die Romanof-familie. Sy peetpa was Edward VIII van die Verenigde Koninkryk. Die gesin het in sy kinderjare in ’n gastehuis by Windsor-kasteel gewoon. Hy het in die Tweede Wêreldoorlog in die Britse vloot gedien.


'n Roeispaan is 'n instrument wat gebruik word om 'n vaartuig (soos 'n kano, kajak of vlot) deur water voort te beweeg. Die aktiwiteit word roei genoem. 'n Roeispaan word van 'n roeiriem onderskei deurdat 'n roeiriem op die kant van die boot ondersteun word, terwyl 'n roeispaan geheel en al los van die boot hanteer word. Daar is twee tipe roeispane: 'n Enkellem-roeispaan het een lem (of blad) aan die einde van die steel. Aan die teenoorgestelde kant is daar gewoonlik 'n handvatsel. 'n Enkellem-roeispaan word ook 'n pagaai genoem. 'n Dubbellem-roeispaan het 'n lem (of blad) aan beide kante van die steel. Hierdie blaaie kan in hoek van 0 en 90 grade teenoor mekaar gedraai wees. Hoe groter die hoek, hoe minder die lugweerstand wat dit genereer. Sywinde kan dié voordeel egter in 'n nadeel omskep. Na gelang van die roeier se tipe slag en sy persoonlike voorkeur, kan die hoek ook help om die beweging van die polse te verminder.


Hier volg ’n lys van groothertoë van Rusland, die lede van die Huis van Romanof (later Holstein-Gottorp-Romanof) wat die titel weliki knjaz (Russies: великий князь) gehad het (gewoonlik vertaal as "groothertog", maar meer akkuraat "grootprins" of "grootvors"). Die titel was dié van die seuns en die kleinseuns in die manlike lyn van die keiser van Rusland, saam met die aanspreekvorm "Sy Keiserlike Hoogheid". Die titel het in die 9de eeu ontstaan toe die heersers van Kiëf-Roes so genoem is. Van die 17de eeu af is dit gebruik vir verskeie lede van die keiserlike huis. Hulle was nie heersers nie, maar dinaste van die huis van die regerende keiser (of tsaar). Keiserin Elisabeth van Rusland het aan die toekomstige Pieter III, die enigste oorlewende manlike afstammeling van haar pa, Pieter die Grote, die titel groothertog gegee, al was hy nie ’n afstammeling deur die manlike lyn nie (hy was haar suster, Anna, se seun).


Irna van Zyl is 'n Suid-Afrikaanse joernalis en skrywer. Haar debuutroman, Moordvis, is in 2016 bekendgestel. Van Zyl het 'n honneurs in Afrikaans en Nederlandse letterkunde, asook 'n honneurs in Joernalistiek aan die Universiteit van Stellenbosch verwerf. In Desember 1979 begin sy as verslaggewer by Die Burger in Kaapstad te werk. In 1981 wen sy die Stellenbosch-Boerewynmakery se prys vir ondernemende joernalistiek vir die vloedrampe by Laingsburg en spesifiek Montagu. Sy word Die Burger se eerste vroulike hoofsubredakteur in 1985, en in 1988 redakteur van De Kat in Johannesburg. Haar kortverhaalbundel Grootmensspeletjies is in 1995 gepubliseer. Sy verlaat De Kat in 1996 om na Kaapstad terug te trek, waar sy New Media Publishing in 1998 saam met John Psillos, Naomi Herselman en Sheldon Cohen stig. Kort daarna word sy ook redakteur van Insig en van 2007–2009 redakteur van Boeke-Insig. Sy tree in April 2015 uit as Redaksionele Direkteur van New Media om haar voltyds op kreatiewe skryfwerk toe te spits. In dieselfde jaar is sy deur Media24 met die Piet Cillié-prys vereer vir haar joernalistieke loopbaan, asook deur Naspers met die Orde van Tafelberg vir haar bydrae as sakevrou aan die Naspers-groep.


Die dryf-blennie (Aspidontus dussumieri) is 'n vis wat voorkom in die Stille Oseaan, die Indiese Oseaan, die Rooisee en aan die ooskus van Afrika suidwaarts tot by die suide van die Oos-Kaap. In Engels staan die vis bekend as die Floating blenny. Die vis word tot 12cm lank; die lyf is lank en slank en die kop is gepunt. Die lyf is wit met 'n breë, swart streep op die sye vanaf die oog tot by die stertvin. Daar mag dowwer gedeeltes op die streep voorkom. Die dorsale-, anale- en stertvinne is geel. By die groter volwasse visse ontwikkel die stertvin filamente. Die vis leef in vlak koraal- en rotsriwwe in water wat 3 tot 20m diep is. Hulle verkies die rotsagtige en sanderige gedeeltes. Die vis is alleenlopend en sku; wanneer hulle bedreig word vlug hulle in trurat in 'n leë wurm tonnel is. Die visse vreet soöplankton, alge en detritus. Soms vreet hulle die vinne en vel van ander visse. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/Aspidontus-dussumieri.html The Reef Guide: Fishes, corals, nudibranchs & other invertebrates: East & South Coasts of Southern Africa.


Daan Coetzer (gebore 1 Desember 1933 in Rustenburg) is ’n Afrikaanse skrywer. Hy is bekend vir sy roman Bravo Oscar Pappa. Daniël Johannes Coetzer is op 1 Desember 1933 op die plaas Lennoxkraal in die Rustenburg distrik gebore. Hierdie plaas is sowat 20 kilometer wes van Northam. Hy word groot op die plaas Rietfontein 927, wat sowat 50 kilometer noord van Swartruggens geleë is. Sy hele laerskoolopleiding (tot met standerd ses) ontvang hy aan die plaasskool Holfontein Laerskool en gaan dan in 1948 na die Hoërskool Rodeon op Swartruggens, waar hy standerd agt voltooi. Op skool blink hy uit in sport en stel onder andere ’n onder 17 Wes-Transvaalse rekord vir hoogspring op, terwyl hy ook rugby speel vir die skool se eerste span. Weens langdurige siekte herhaal hy standerd sewe en in 1950 verloor sy ouers feitlik al hulle besittings in ’n brand. Hy is genoodsaak om daarvandaan vir homself te sorg en sluit dan aan die begin van 1951 by die polisiediens in Pretoria aan. Hy is ongelukkig met die werk wat hy by die polisie moet doen en koop homself na sy opleiding uit.


'n Gesonde dieet dra daartoe by om algehele gesondheid in stand te hou of te verbeter. 'n Gesonde dieet voorsien die liggaam van noodsaaklike voeding: vloeistof, voldoende essensiële aminosure afkomstig van proteïen, essensiële vetsure, vitamiene, minerale, en voldoende kalorieë. 'n Gesonde dieet se behoeftes kan verkry word uit 'n verskeidenheid van plant-gebaseerde en dier-gebaseerde voedsel. 'n Gesonde dieet ondersteun energiebehoeftes en voorsien menslike voeding sonder blootstelling aan toksisiteit of oormatige gewigstoename as gevolg van oormatige hoeveelhede kos. Waar 'n tekort aan kalorieë nie 'n kwessie is nie, word 'n goed-gebalanseerde dieet – saam met oefening - belangrik geag vir die verlaging van gesondheid risiko's, soos vetsug, hartsiektes, tipe 2 diabetes, hoë bloeddruk en kanker. Verskeie voedingsgidse word gepubliseer deur mediese en staatsinstellings om die publiek op te voed oor wat hulle moet eet om gesondheid te bevorder. Voedingsetikette is verpligtend in sommige lande en stel verbruikers in staat om kos te kies gebaseer op die bestanddele wat ter sake is vir gesondheid. Die idee van dieetterapie (om deur dieetkeuses jou gesondheid in stand te hou en swak gesondheid te verbeter) is baie oud.


Die 2012 Formule Een Aboe Dhabi Grand Prix het op 4 November 2012 op die Yas Marina-renbaan in Aboe Dhabi plaasgevind. Dit was die agtiende wedren van die kampioenskapseisoen. (nl) Horner bevestigt: "Vettel zal uit pitstraat starten"


Jana Coetzee (1927–2012) was ’n Afrikaanse skrywer van veral liefdesverhale. Anna Jacoba (Jana) Coetzee is op 27 Oktober 1927 gebore. Sy bly op Hartbeespoort. Vir lank tree sy in België op as evangelis en is ook joernalis. Sy is getroud met Jan en hulle het twee dogters, Rosa en Linda. Haar dogter Rosa is die bekende digter Rosa Smit. Op 14 September 2012 is sy oorlede Haar kortverhale word in talle tydskrifte gepubliseer. “Tussen die lewendes” (1975) is ’n romantiese spanningsverhaal. Snaakse dinge gebeur in die lewe van die skatryk Daleen Nel. Sy gaan sien ’n sielkundige, maar dit vererger net haar angs. Daar is oënskynlik net een van twee moontlike verklarings, óf sy is besig om kranksinnig te word óf Glenda MacKay het teruggekeer uit die dood en besit van haar liggaam geneem. Daleen kan na niemand draai vir hulp nie. Marius behoort aan Vicky en haar stieffamilie haat haar – en boonop is hulle haar erfgename. Die woestyn liefdesverhaal “Vasti van Babilon” (1986) neem die begin van die Bybelverhaal van Ester om die geskiedenis van koningin Vasti te versin.


’n Erfenisterrein is ’n plek waar politieke, militêre, kulturele of sosiale geskiedenis bewaar word. Erfenisterreine word in Suid-Afrika deur die Wet op Nasionale Erfenishulpbronne (25/1999) beskerm. Daar word tussen twee soorte erfenisterreine onderskei, naamlik kulturele erfenisterreine en natuurlike erfenisterreine. Kulturele erfenisterreine is mensgemaak. Hierdie soort terrein bewaar die kultuur van ’n groep mense. Sulke terreine is bewysstukke van die tradisies en kultuur van ’n beskawing en kan ’n voorbeeld van ’n soort argitektuur, ’n monument, ’n groep geboue of ’n museum wees. Natuurlike erfenisterreine wys die natuurlike fases van die aarde se verandering en geskiedenis. Natuurlike erfenisterreine kan dinge soos fossiele, rotsformasies, berge of grotte wees. In Suid-Afrika word erfenisterreine op verskillende vlakke erken en beskerm. Daar kan tussen Unesco-wêrelderfenisterreine, nasionale erfenisterreine en provinsiale erfenisterreine onderskei word. Suid-Afrika het ses wêrelderfenisterreine: Groter St. Lucia Isimangaliso-vleilandpark uKhahlamba-Drakensberge Robbeneiland Die Wieg van die Mensdom Die Sterkfontein-grotte Mapungubwe Nasionale erfenisterreine in Suid-Afrika is objekte of versamelings wat formeel deur die Suid-Afrikaanse Erfenishulpbronagentskap (SAHRA) erken en beskerm word.


Sellulose is 'n polisakkaried, 'n polimeer van glukose. Hierdie koolhidraat is volop in plante, want dit kom voor in 'n plant se selwand. Die Franse chemikus Anselme Payen (1795–1871) was die eerste navorser wat dit in 1834 uit selwande van plante geïsoleer het. Hierdie polimeer vorm lang vesels wat aan die selwande hul stewigheid verleen. Sellulose en stysel is altwee polisakkariede maar daar is 'n belangrike strukturele verskil. Die skakel tussen die een glukosemonomeer en die volgende een is in 'n beta-posisie vir sellulose en in 'n alfa-posisie vir stysel. Dit verander die eienskappe grootliks. Die beta-skakel maak sellulose in teenstelling tot stysel vir die meeste organismes onverteerbaar. Daar is nogtans bepaalde mikrobes wat dit wel kan verteer. Termiete het 'n mikrobefauna in hul derms. Hierdie simbiotiese fauna bevat bakterieë, protosoë soos Trichonympha agilis, Personympha sp. asook archaea wat saam sellulose in vetsure kan omsit. Hierdeur vermag die termiete dit om hout te vreet. Die sellulosemolekuul is ook meer 'n lineêre molekuul. Verder is daar deur die teenwoordigheid van die ketting se hidroksielgroepe talle waterstofbindings tussen buurmolekule moontlik wat hierdie molekule in vesels saampak.


Ellaline Gray Cason (*2 Oktober 1894, Somerset-Oos - †30 Junie 1970, Middelburg) skryf onder die skuilnaam J. van Elders.  Sy is een van die skryfsters van die 20ste eeu wat ’n neutrale/ mansnaam gebruik om sodoende meer ernstig opgeneem te word as skrywer. Ander voorbeelde van hierdie fenomeen sluit E.J.M. Fraser in. As J. van Elders skryf sy meestal onspanningslektuur en publiseer gedurende haar leeftyd byna 30 romans. Sy vertaal ook William Shakespeare se The taming of the shrew as Die temming van ’n rissie (1969). Sy publiseer die volgende titels as J. van Elders. 1969 Die temming van ’n rissie – William Shakespeare Vir volledige biografiese inligting verwys na: J. van Elders Van Elders, J. “J. van Elders” Nasionale Afrikaanse Letterkundige Museum en Navorsingsentrum (NALN) Bloemfontein http://www.litnet.co.za/neo-gotiek-in-die-afrikaanse-letterkunde/ Worldcat: http://www.worldcat.org/search?q=au%3AVan+Elders%2C+J.&qt=hot_author Springbokboeke: http://www.springbokboeke.co.za/html/j_van_elders_boeke.html


Danz Cloete is een van Gert Basson (*1932, Brakpan-) se vele skuilname. Hy werk eers as joernalis waarna hy tot die uitgewerswêreld toetree. Basson skryf onder agt verskillende name, waarvan een Chris Sasner, waaronder hy die gewilde jeugverhaalreeks Die Swart Kat skryf. Bo en behalwe vir sy skryfwerk onder sy eie naam, publiseer hy ook as: Lindeque de Beer (Samesteller) Cor Lindeque Hugo le Roux Danz Cloete Gert Cornelius As Danz Cloete publiseer hy spanningsverhale. Lans le Fleur – hardekwas (1996) Dubbelslag: twee speurspanningsverhale (2008) Gert Basson Chris Sasner http://www.storiewerf.co.za/cv's/cv_gertbasson_ph.htm http://www.springbokboeke.co.za/html/gert_basson.html


Castle Lager is 'n Suid-Afrikaanse bleek lager vervaardig deur SABMiller. Dit is die vlagskipproduk van die Castle Brouery en is onder andere beskryf as Suid-Afrika se nasionale bier, wat verwant is aan Carling in die Verenigde Koninkryk en Budweiser in die Verenigde State van Amerika. Castle Lager is bekroon in die "Wêreld se Beste Gebottelde Lager"-kategorie by die Brewing Industry International Awards in 2000, en is die amptelike borg van baie sportverenigings in Suid-Afrika, insluitend die Suid-Afrikaanse Sokkerspan en die Suid-Afrikaanse Krieketspan. Castle Lager se oorsprong kan teruggevoer word na die Johannesburgse goudstormloop van 1886. Charles Glas, stigter van die Castle Brewery, begin om bier te verkoop aan die mynwerkers nadat hy 'n geleentheid in die mark opgemerk het. Die nuwe bier het gou gewild geword onder die goudprospekteerders, en in 1889 het een van Johannesburg se vroeë koerante, die Digger's News, verklaar dat dit "'n reuse sukses" is. In 1895, deels weens die sukses van Castle Lager, is die Suid-Afrikaanse Brouerye (SAB) gestig, met sy hoofkantoor by die Castle Brewery.


Aart de Villiers (1931–1999) was 'n bekende in dramakringe, wat klas gegee het aan die Universiteit van die Witwatersrand, verskeie boeke oor drama en regie geskryf het, opgetree het as regisseur van verskeie drama- en opera-opvoerings en as resensent opgetree het vir verskeie publikasies. Aart de Villiers is op 5 Maart 1931 gebore as enigste kind van Henry Stewart de Villiers (26 Oktober 1895 – 24 Junie 1969) en Susanna Jacoba Carolina Visser (25 Februarie 1907 – 31 Januarie 1945). Sy grootwordjare spandeer hy op Bethal in die Oos-Transvaal, waarna hy verder studeer aan Rhodes-universiteit in Grahamstad. Sy M.A.-graad behaal hy in 1957 met ’n verhandeling oor Verkenninge in die woordeskat van die poësie met spesiale verwysing na N.P. van Wyk Louw. Hy was een van die stigterslede van die Departement van Drama aan die Universiteit van die Witwatersrand, waar hy vir baie jare dosent in drama en regie was. Hy verwerf veral bekendheid vir sy drama resensies in verskeie Afrikaanse koerante, sy werk as drama- en operaregisseur en die operas en operettes wat hy in Afrikaans vertaal het.


Die Blarney Stone (Iers: Cloch na Blarnan) is ’n klip in die muur van die Blarney-kasteel in Blarney, ongeveer 8 kilometer van Cork in Ierland. Mense glo as jy dié klip soen, dit jou geluk sal bring en die vermoë gee om mense na jou pype te laat dans. Die klip van blousteen is in 1446 in 'n toring van die kasteel aangebring. Die kasteel is 'n gewilde toeriste-aantreklikheid en besoekers kom van heinde en verre om die klip te soen en die kasteel met sy pragtige tuine te besigtig. Om die klip te soen moet mens tot die kasteel se kruin uitklim en agteroor oor die rant leun om by te kom. Dit word tradisioneel met die hulp van 'n assistent gedoen. Die klip is tans van relings met beskermende dwarslatte voorsien, hoewel dit nie altyd die geval was nie. Die ritueel kan nogtans tot ernstige hoogtevrees lei. Voordat die beskerming geïnstalleer is, was dit 'n gevaarlike onderneming. Mense is destyds aan die enkels gegryp en moes met hul lyf daar afhang om by te kom.


Stephanus Johannes Buys (Burgersdorp, 28 November 1882 – onbekend) was 'n koerantredakteur en gemeenskapsleier. Buys se ouers was Barend Rudolph en Levina Susanna Lasya Kruger. Die stamvader, Barend Buys, het op 9 Januarie 1715 met die skip Risdam in die Kaap die Goeie Hoop aangekom in diens van die Verenigde Oos-Indiese Kompanjie. Toe die skip op 27 Januarie na Batavia vertrek, het hy en nog 10 soldate aan die Kaap agtergebly. Hy is op 12 Oktober 1721 in die Kaap met die 15-jarige Alida van den Bereg getroud, die dogter van Jacobus en Jacomina Carteniers. Van hul 10 kinders was sewe dogters en drie seuns. Stephanus Buys se vader het as Kaapse Rebel aan Boerekant aan die Tweede Vryheidsoorlog deelgeneem en onder meer te Stormberg geveg. Hy was ’n dienaar in die Gereformeerde kerk Aliwal-Noord. Stephanus Buys het as seun ook by die Boerekommando's as Kaapse Rebel aangesluit. Later was hy krygsgevangene, maar dis nie bekend of hy verban is nie. Hy was eers onderwyser en later drukker. In 1912 het hy na Aliwal-Noord verhuis, waar sy broer Andries sy skoolloopbaan voltooi het, en daar met die Aliwal Nuus begin.


Die kritiese teorie is 'n deur Hegel, Marx, Nietzsche, Weber en Freud geïnspireerde sosiologiese-filosofiese analise van die burgerlik-kapitalistiese samelewing, wat onder andere deur verteenwoordigers van die Frankfurt Skool ondersteun word. Die teorie lê nadruk op die kulturele faktore teenwoordig in die ideologie van die kapitalisme. Doelstellings van hierdie teorie is nie alleen die verskaffing van 'n verklaring vir die werklikheid nie, maar ook die verandering van die werklikheid. Die term kritiese teorie verwys na die titel van die essay Traditionelle und kritische Theorie (Tradisionele en kritiese teorie) van Max Horkheimer uit 1937. • Die kritiese teorie gaan daarvan uit dat kultuur 'n belangrike rol speel in die gemeenskap. Binne die kultuur sou die geloof in die Verligting, rede en vooruitgang dominant wees, gekoppel aan die verwagting dat die menslike vryheid hierdeur toe sal neem. • Hierdie kultuur word egter ook gekenmerk deur 'n instrumentele rede, wat nie gerig word op die waarheid nie, en ook nie op die uiteindelike bereiking van gemeenskapsdoelwitte (waardes) nie, maar bloot op middele en praktiese doelwitte.


François du Toit François Jacobus du Toit (Colesberg, Kaapkolonie, 25 Augustus 1897 – Bangkok, Thailand, 17 Maart 1961) was ’n Suid-Afrikaanse joernalis, ekonoom en kanselier van die PU vir CHO. Du Toit was die oudste van die vyf kinders van sen. François Jacobus du Toit (1871 – 1931) van die plaas Caroluspoort, Noupoort, en sy vrou, Anna Sophia van der Walt, met wie hy op 24 Junie 1894 getroud is. Sy grootouers aan vaderskant was François Jacobus en Hester Hendrina Elizabeth du Toit, gebore Van der Walt, ’n kleinkind van kmdt. Tjaart van der Walt. Haar vader het deelgeneem aan verskeie Grensoorloë. François du Toit se oupa aan vaderskant het geveg in die Basoeto-oorlog van 1865 en ook in die Basoeto-oorlog onder Engelse bewind van 1881 en het die rang van onderveldkornet beklee. Du Toit het tot st. 6 onderrig aan 'n plaasskool ontvang en is daarna na die Hoërskool Colesberg en die Paarl Gimnasium, waar hy in 1915 gematrikuleer het. Nadat hy twee jaar in die distrik Schweizer-Reneke skoolgehou het, is hy na die Teologiese Skool van die Gereformeerde Kerk op Potchefstroom.


Johannes Jurgens Antonie Steenkamp (Burgersdorp, Kaapkolonie, 4 Julie 1875 – onbekend) was ’n boer op die plaas Môreson in die distrik Albert, stryder in die Tweede Vryheidsoorlog, kommandant van die Unie-verdedigingsmag asook ’n voorman in die Nasionale Party en Gereformeerde Kerk. Steenkamp het grootgeword op die plaas Vaalbank in sy geboortedistrik. Tydens die Tweede Vryheidsoorlog het hy onder genl. Jan Smuts deelgeneem, eers as gewone burger en later as veldkornet tot die einde van die gewapende stryd in 1902. Hy het onder meer by Calvinia en Fraserburg geveg. Tydens die Driejarige Oorlog is hy nooit gevang nie en het die wapen afgelê op Hopetown. Steenkamp het gehelp om die eerste Nasionale Party-tak te stig (die bron vermeld nie waar nie). Van die Gereformeerde kerk Burgersdorp was hy minstens sewe jaar lank ouderling. Later was hy kommandant in die Verdedigingsmag. (af) (en) Reitz, Hjalmar en Oost, Harm (reds.), Goodman, I.M. (samesteller). 1931. Die Nasionale Boek. 'n Geskiedenis van die ontstaan en groei van die Nasionale Party van Suid-Afrika en wat dit bereik het, tesaam met belangwekkende Artiekels in verband daarmee.


Die Pikte was ’n stamkonfederasie wat in die laat Ystertydperk en vroeë Middeleeue gewoon het in wat vandag Oos- en Noord-Skotland is. Hulle was vermoedelik etnolinguisties gesproke Kelte. Waar hulle gewoon het en wat hul kultuur behels het, kan afgelei word uit die geografiese verspreiding van ronde steentorings, Britoniese pleknaamelemente en Piktiese stene. Pikte word in geskrifte genoem van voor die Romeinse verowering van Brittanje tot in die 10de eeu, toe hulle waarskynlik met die Gaele vermeng het. Hulle het noord van die Forth- en die Clyderivier gewoon en die nou uitgestorwe taal Pikties gepraat, wat vermoedelik nou verwant was aan die Kelties-Britoniese taal van die Keltiese Britte wat suid van hulle gewoon het. Die Pikte was waarskynlik afstammelinge van die Caledoniërs en ander stamme wat deur Romeinse historici of op die wêreldkaart van Ptolemaeus genoem is. Piktland, ook in sommige bronne Piktawië genoem, het geleidelik verenig met die Gaeliese koninkryk Dál Riata om die Koninkryk Alba (Skotland) te vorm. Alba het toe uitgebrei en ander gebiede ook ingesluit, en teen die 11de eeu het die Piktiese identiteit versmelt in wat die Skotse vermenging van volke is.


Theresa Mary May [təˈriːzə ˈmeəri meɪ], * 1 Oktober 1956 as Theresa Mary Brasier ['breɪʒəɹ] in Eastbourne, East Sussex, Engeland, is 'n Britse politikus en vanaf 2016 tot 2019 leier van die Konserwatiewe Party van die Verenigde Koninkryk. Vanaf Mei 2010 tot Julie 2016 het May as minister van binnelandse sake in die kabinet van premier David Cameron gedien. Van 13 Julie 2016 tot 24 Julie 2019 het May die amp van eerste minister van die Verenigde Koninkryk beklee. Sy was die tweede vroulike premier en leier van die Konserwatiewe Party ná Margaret Thatcher gewees. Ná twee vergeefse pogings in 1992 en 1994 om 'n parlementsetel te wen, verteenwoordig May sedert die algemene verkiesing van 1997 die kiesafdeling Maidenhead in die Britse Laerhuis. Tussen 1999 en 2010 het May verskeie poste in die skadukabinette van William Hague, Iain Duncan Smith, Michael Howard en David Cameron beklee, waaronder skadusekretaris van vervoer en skadusekretaris van werk en pensioene. Tussen 2002 en 2003 was sy voorsitter van die Konserwatiewe Party. May beskou haarself as 'n aanhanger van sogenaamde One-nation-konserwatisme, terwyl haar politieke standpunt deur politieke waarnemers as liberaal-konserwatief beskryf is.


'n Safari is 'n jag-, foto- of filmekspedisie. Die woord kom van Swahili, waar dit lang reis beteken. Dit is uiteindelik weer van die Arabiese woord سفر (safar) ontleen, wat reis beteken. Tydens 'n jagsafari reis die jagter, alleen of deur helpers vergesel, 'n aantal dae of weke deur die bos of woud om grootwild te jag. Die diere wat geskiet word se koppe word opgestop of julle velle gebrei en as trofeë geneem (sien taksidermie). Deesdae word die term "safari" algemeen gebruik om na ritte in Afrika se wildparke te verwys. Tydens hierdie ritte besigtig die toeriste die diere in hul natuurlike habitat. Sulke safari's word gewoonlik deur 'n veldwagter gelei, wat die besoekers oor die veld en natuurlewe vertel. Die meeste diere word gewoonlik teen sonop of laatmiddag voor sononder gesien. Tydens hierdie ritte kan die diere met 'n kamera of video-opnemer afgeneem word. Die term word ook gebruik om ander ekspedisies aan te dui, soos 'n safari na die Noordpool. Hierdie artikel is ’n saadjie. Voel vry om Wikipedia te help deur dit uit te brei.


Van die 1960's tot die 1980's het Suid-Afrika wapens van massavernietiging ondersoek en gebou. Dit sluit kern-, biologiese en chemiese wapens in. Ses kernwapens is onder andere gebou. Voor die verwagte oorgang na 'n meerderheidsregering in die 1990's, het die Suid-Afrikaanse regering al sy kernwapens afgetakel, die eerste land ter wêreld om sy kernwapens vrywillig op te gee. Suid-Afrika het in 1975 die verdrag teen biologiese wapens onderteken. In 1991 is die verdrag teen die verspreiding van kernwapens onderteken, en in 1995 die verdrag teen chemiese wapens. In Oktober 1998 publiseer die Suid-Afrikaanse waarheid-en-versoeningskommissie 'n verslag met 'n hoofstuk oor Projek Coast. Projek Coast was 'n geheime regeringsprogram om chemiese en biologiese oorlogvoering gedurende die 1980's en 90's te ondersoek. Die projek skop in 1983 af, oënskynlik om toerusting teen aanvalle te produseer, insluitend maskers en beskermende klere. Ten spyte van bewerings tot die teendeel, was daar ook getuies wat aangedui het dat die program veel meer as net verdedigende doelwitte gehad het. Suid-Afrika se kern-navorsing begin met die bou van die SAFARI-1-reaktor by Pelindaba.


Laurika du Plessis (gebore Postma, Burgersdorp, Kaapkolonie, 17 Junie 1875 – Reddersburg, Oranje-Vrystaat, 4 Maart 1905) was ’n Gereformeerde onderwyseres en eerste eggenote van die teologiese professor dr. J.A. du Plessis. Laurika was die vierde van die ses kinders uit ds. Dirk Postma, grondlegger van die Gereformeerde Kerk, se vyfde huwelik, op 20 Desember 1869 met Johanna Wilhelmina van Biljon (27 Mei 1854 – 12 Julie 1901). Haar sibbes was: Brechtje (26 Maart 1871 – 20 Maart 1937), eggenote van ds. J.A. (Koos) van Rooy. Helenius (11 Mei 1872 – 25 Mei 1874) Willem Postma (15 Maart 1874 – 13 Desember 1920), ook bekend as dr. O'kulis. Aletta Postma (9 November 1876– 6 November 1957), wat ná Laurika se dood met prof. Du Plessis getrou het. Maria (24 Junie 1881– 3 Augustus 1966), eggenote van Totius Vanaf 1892 was in die distrik Middelburg, Kaap, 'n distrikskosskool op die plaas Wolwekop, die eiendom van oudl. H.J.J. Duvenage. Die hoofonderwyser was mnr.


Randpark is 'n noordelike voorstad van Johannesburg, Suid-Afrika wat aan die westekant van Randburg geleë is. Randpark is 'n rustige, gevestige woongebied en vorm deel van 'n gebied wat se strate afgesper is vir veiligheidsredes. Dit word begrens deur verskeie ander voorstede insluitend Windsor Glen, Robin Hills, Malanshof en Fontainebleau, asook die N1-hoofweg. "Subplek Randpark". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Bokklootjies of beesklootjies, ook (eufemisties): -kloutjies (Argyroderma testiculare (Aiton) N.E.Br.) is vetplante wat tussen die kwarts van die Knersvlakte endemies is. Dit behoort tot die familie Aizoaceae en word op die SANBI-rooilys as seldsaam (Rare) gelys, omrede dit net in 'n klein gebied voorkom (kleiner as 300 km²), maar nie daar bedreig is nie. Dit is 'n dwergplantjie wat nie groter as 15 cm word nie. Die blare is dik en lyk soos 'n eier wat in twee helftes gekap is. Die blommetjies is pers met 'n geel hart. "SANBI-rooilys" (in Engels). Geargiveer vanaf die oorspronklike op 30 April 2020. "houseplantexpert" (in Engels). Geargiveer vanaf die oorspronklike op 29 November 2017.


Adelaide Postma (getroude van Van der Reyden, 26 April [of 2 Augustus] 1880 – 6 Junie 1954) was ’n vroeë Gereformeerde onderwyseres aan die Rand en in Pretoria. Adelaide was die oudste dogter van die 14 (volgens ’n ander bron 10) kinders wat uit ds. Marthinus Postma (1855–1926) se eerste huwelik, met Elizabeth Wilhelmina Jossina Spiller (1853–1907) van Burgersdorp, gebore is. Net ses van dié kinders het hul vader, die eerste Gereformeerde predikant aan die Rand, oorleef. Twee van Adelaide se broers het hulle as teoloë onderskei: ds. Dirk Postma en prof. Ferdinand Postma. Haar suster Johanna was ook verbonde aan ’n publieke skool in Johannesburg en later in Vrededorp aan dieselfde skool as haar suster. Adelaide het voor die Tweede Vryheidsoorlog reeds skoolgehou en was verbonde aan die publieke skool op Fordsburg, Johannesburg, waar ook die kerkgebou van die Gereformeerde kerk Johannesburg destyds geleë was. Haar mede-Gereformeerde aan dié skool was mnr. J. van Tonder. In dié skool was destyds altesaam 30 Gereformeerde kinders. Later het sy na die Vrye Christelike Skool in Vrededorp gegaan en daar onderwys gegee.


René Silvio Caprara (Mauritius, 12 Februarie 1888 – Henley on Klip, 11 Desember 1977) was die eerste direkteur-generaal van die Suid-Afrikaanse Uitsaaikorporasie (SAUK). Caprara was die seun van ’n Italiaanse pa en ’n Engelse ma. Hy het as kind privaat skoolonderrig in Engeland ontvang, waar hy ’n beurs gekry het om aan die Royal Colege of Music in Londen verder te studeer. Nadat hy sy opleiding voltooi het, het hy in 1914 na Suid-Afrika geëmigreer waar hy as eerste klarinetspeler by die nuwe Kaapstadse simfonie-orkes onder dirigent Theo Wendt aangesluit het. Caprara het tydens die Eerste Wêreldoorlog aan die Oos-Afrikaveldtog deelgeneem en die rang van majoor verwerf. Hy is na die oorlog terug Suid-Afrika toe. Hier het hy ’n lewendige belangstelling in die radiowese, wat toe nog in sy kinderskoene was, ontwikkel. Hy was in 1922 in beheer van die eerste regstreekse orkesuitsending vanuit ’n ateljee in Kaapstad. In 1927 het die Johannesburgse eiendoms-en-rolprentmagnaat Isidore William Schlesinger, met die toestemming van die regering, die sukkelende klein radiostasietjies in Johannesburg, Kaapstad en Durban geamalgameer en die African Broadcasting Company (ABC) gestig.


'n Aantal maateenhede is in Suid-Afrika gebruik vir die meting van eenhede soos lengte, massa, kapasiteit, ens. Die metrieke stelsel is eers in 1970 in Suid-Afrika ingevoer. Die Britse en ou Nederlandse stelsels is aanvanklik gebruik. Een elle is gelyk aan 0.685 m. Een bundel is gelyk aan 0.317 5 kg. Een morgen is gelyk aan 85 000 m2. Verskeie eenhede is gebruik. Sommige daarvan word hieronder gelys: 1 gantang = 9.2 l 1 balli = 5 gantang 1 muid = 109.1 l 1 legger = 516 l 1 kanne = 1/388 legger 1 ahm = 1/4 legger. Cardarelli, F. (2003). Encyclopaedia of Scientific Units, Weights and Measures. Their SI Equivalences and Origins. London: Springer. p. 7. ISBN 978-1-4471-1122-1. Washburn, E.W. (1926). International Critical Tables of Numerical Data, Physics, Chemistry and Technology. New York: McGraw-Hil Book Company, Inc. p. 13.


David Hume, ontdekkingsreisiger en grootwildjagter, word die eerste Europeër om die land van die Bamangwato (Botswana) te besoek. Al die slawe in die Britse Ryk is bevry. Sien Jare in Suid-Afrika vir 'n lys van verwysings.


Die swartstert-chromis (Chromis nigrura) is 'n vis wat voorkom in die Indiese Oseaan; meer spesifiek die ooskus van Afrika suidwaarts tot by die noorde van die Oos-Kaap. In Engels staan die vis bekend as die Blacktail chromis. Die vis word tot 6cm lank met 'n lang, slanke lyf. Dit is blougrys met 'n liggeel agter die kop en die stertvin is geel met 'n swart rant. Daar is ook verskeie rye blou kolletjies oor die lyf. Hulle leef in rots kusareas en aflandige koraal- en rotsriwwe in water wat 1 tot 30m diep is. Die vis kom in groepe voor wat meestal swem bokant die riwwe. Hulle vreet soöplankton. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.se/summary/Chromis-nigrura.html


Christine Basson kan na een van die volgende persone vewys: Christine Basson (1941–1980), Suid-Afrikaanse skrywer. Christine Basson, Suid-Afrikaanse aktrise.


Die Karoo-kruidjie-roer-my-nie (Melianthus comosus) is net een van party plante wat as kruidjie-roer-my-nie bekend is. Dit is inheems aan Suid-Afrika en kom veral in die die Kaapprovinsies in die suidelike Karoo voor. Dit word byvoorbeeld in die flora van Zuurberg-natuurpark aangetref wat nou deel is van die uitgebreide Addo-olifant Nasionale Park. Maar dit word ook in die ander provinsies behalwe KwaZulu-Natal en Limpopo aangetref. Ook in Lesotho en Namibië kom dit voor. Op die SANBI-rooilys is dit as 'veilig' (LC) gelys. Dit is 'n struik wat vinnig groei en wat aromatiese blare het. Die klokvormige blomme is helderrooi met swart kolle aan die hals. Hulle trek voëls soos suikerbekkies aan. Flora of the Zuurberg National Park.2. An annotated checklist of ferns and seedplants ,B-E. Van Wyk, C.M. Van Wyk, P.A. Novellie Bothalia 18(2) 221-232, 1988. "SANBI-rooilys" (in Engels). Geargiveer vanaf die oorspronklike op 18 Mei 2020. Gardening with Keith Kirsten, Keith Kirsten, Struik, 2001, ISBN 1868725073, ISBN 9781868725076, bls. 112


I.D. Lamprecht (1933–2017) was 'n Afrikaanse skrywer van jeug- en spanningsverhale. Hy het ook onder die skuilname Jan Lategan en Koot Kampher geskryf. Izak David Lamprecht is gedurende die Groot Droogte op 18 Augustus 1933 as die derde van ses kinders op Philippolis in die Vrystaat gebore. In 1951 matrikuleer hy aan die Hoërskool M.T. Steyn op sy geboortedorp. Na skool gaan werk hy by die groot Afrikaanse handelsbank Volkskas Beperk en word onder andere rekenmeester by die bank se takke op Aliwal-Noord, Excelsior, Oos-Londen, Mafeking, Kuruman, Bellville en Springs voordat hy na hul hoofkantoor in Pretoria verplaas word. Na verskeie groot operasies waartydens sy hele maag verwyder is, gaan hy met vervroegde aftrede en vestig hom op Mosselbaai. Later verhuis hy na Christiana (Noordwes) waar hy baie jare woon, voordat hy in 2011 na 'n aftreeoord in Pretoria verhuis. Hy is teen die einde van 1955 getroud met Louise J. Smith, oorspronklik van Aliwal-Noord, en die egpaar het 'n dogter, Juanita Louise, en 'n seun, Heinrich Siegfriedt.


Anzil Kulsen is ’n Afrikaanse skrywer van jeugverhale. Anzil Kulsen is op Upington gebore en word dan in ’n enkelouer-gesin op Keimoes groot. Sy het ’n broer, Clinton. Haar laerskoolopleiding kry sy op De Aar, waarna sy by Oranjezicht Hoërskool op Keimoes matrikuleer. Na skool studeer sy vir twee jaar aan ’n B.Com.-graad op Noordwes-Universiteit, maar voltooi nie hierdie studies nie. Vir ’n jaar studeer sy dan Taalpraktyk by die Technikon van die Oranje-Vrystaat, waarna sy as kliëntediensbeampte en opleier by Perm Bank op Upington gaan werk. Sy verwerf ’n B.A.-graad aan die Universiteit van Suid-Afrika en skryf dan in vir ’n honneurs-graad in letterkunde. Sy sluit later by die ATKV aan as projekbestuurder, waar sy veral in die Noord-Kaap aktief is met die vestiging van leeskringe en om gemeenskappe aan te moedig om self te skryf. As deel van haar werk besoek sy afgeleë gemeenskappe om daar met mense oor boeke te gesels, terwyl sy ook kreatiewe skryfkursusse aanbied en spel- en narratiewe terapie doen. Sy is getroud met Heine, en hulle het twee kinders, ’n seun en ’n dogter.


Die Canon EOS 1300D is 'n 18.0-megapieksel digitale enkellensreflekskamera wat deur Canon in 2016 bekendgestel is. Dit staan bekend as die Rebel T6 in die Amerikas of die Kiss X80 in Japan. Dit op 10 Maart 2016 vrygestel teen 'n voorgestelde kleinhandelprys van $549.00. Die 1300D is 'n intreevlak DSLR wat die EOS 1200D vervang het. Sleutelfunksies wat bygevoeg is, is Wi-Fi en nabyveldkonneksie (NFC) vir die oordrag van data na toestelle soos rekenaars en slimfone. 18.0 effektiewe megapieksel APS-C CMOS sensor 9 punte AF met 1 kruistipe punt in die middel op f/5.6, ekstra sensitiwiteit by f/2.8 of vinniger (behalwe wanneer 'n EF 28-80mm f/2.8-4L USM lens of EF 50mm f/2.5 kompakte makrolens aangeheg is) ISO sensitiwiteit 100 – 6400 (uitbreibaar tot H: 12800) 95% soekraampie dekking met 0.80 x vergroting 1080p Vol HD video-opname teen 24p, 25p (25 Hz) en 30p (29.97 Hz) met valraamtydsberekening 720p HD video-opname teen 60p (59.94 Hz) en 50p (50 Hz) 480p ED video-opname teen 30p en 25p 3.0& rame per sekonde deurlopende skiet 3.0" in 4:3 verhouding TFT LCD-kleurskerm Verskille in vergelyking met die 1200D: DIGIC 4+ beeldverwerker (in plaas van die DIGIC 4) 3.0 duim-skerm met 920.000 kolletjies resolusie (die 1200D het 460.000 kolletjies met die dieselfde aspekverhouding) Wi-Fi en NFC konnektiwiteit (nie op die 1200D) "Canon EOS 1300D (EOS Rebel T6)" (in Engels).


Kolmanskop is 'n spookdorp in die Namibwoestyn in die suide van Namibië, 10 km binnelands vanaf die hawestad Lüderitz. Dit is vernoem na die transportryer Johnny Coleman, wat tydens 'n sandstorm sy ossewa verlaat het om langs 'n helling teenoor die nedersetting te skuil. Dit was eens 'n klein, maar baie ryk myndorpie. Tans is dit 'n gewilde toeristebestemming wat deur Namdeb (Namibië-De Beers) bestuur word. In 1908 ontdek Zacharias Lewala 'n diamant in die gebied en wys dit aan sy toesighouer, Augustus Stauch, 'n Duitse spoorlyn-inspekteur. Met die besef dat die gebied ryk aan diamante is, het Duitse mynwerkers begin instroom. Kort daarna verklaar die Duitse regering 'n groot gebied as 'n "Sperrgebiet", en begin om die diamante in die veld te ontgin. Die eerste mynwerkers het hul nuutgevonde rykdom gebruik om die dorp te bou. Die argitektoniese styl van 'n Duitse dorpie is nagevolg en geriewe en instellings is aangelê, insluitend 'n hospitaal, danssaal, kragstasie, skool, kegel-stegie, teater en sportsaal, casino en ys-fabriek.


Glenhazel is 'n voorstad van Johannesburg in Suid-Afrika. "Subplek Glenhazel". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Hawkins North is 'n voorstad van Johannesburg in Suid-Afrika. "Subplek Hawkins Estate". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Heriotdale is 'n voorstad van Johannesburg in Suid-Afrika, in die voormalige "Area 9". Dis sowat 8 km oos van die stadsaal geleë. Heriotdale beslaan sowat 0,6 km² in Johannesburg se munisipale gebied, plus nog ’n gedeelte van 0,1 km² oorkant die stad se grens met Ekurhuleni in wat destyds die stad Germiston was. Die twee dele word geskei deur Laer-Germistonweg. In die noorde grens albei aan die M2 (François Oberholzer-snelweg) en albei lê noord van Rosherville en die Simmer & Jack-myn. Heriotdale, Johannesburg, lê suid van Cleveden en Cleveland asook The Gables, en Heriotdale, Germiston, suid van Malvern-Oos en Wychwood. Die Johannesburgse voorstad is uitgelê op die plaas Doornfontein, in Oktober 1946 geproklameer en na die uitgediende Heriotmyn genoem wat in 1887 gestig is. Die myn se naam is na bewering afgelei van die Skotse goudsmid George Heriot (1563–1624), die "Jingling Geordie" in sir Walter Scott se roman The Fortunes of Nigel.


Bias van Priëne (Oudgrieks: Βίας ὁ Πριηνεὺς) leef in die 6de eeu v.C. en behoort saam met Thales, Pittakos en Solon tot die groep bekend as die Sewe Wyses. Byna alle informasie wat bekend is oor Bias kom van Diogenes Laërtius. Uit die oorlewende fragmente wat beskikbaar is kom Bias na vore as 'n rasionele filosoof. Heraclitus het hom hoog aangeslaan. Bias is gebore in Priëne en was die seun van Teutamus. Daar word gestel dat hy besonders bekwaam was om as advokaat op te tree. In 'n verwysing hierna het Demodicus van Alerius die volgende van hom gesê – "As jy 'n regter is gee 'n Priëniese uitspraak" en Hipponax sê, "Wees meer magtig in die betoog van sake as Bias van Priëne. Hy word gereken onder die Sewe Wyses, en word deur Dicaearchus beskou as een van die vier oor wie konsensus heers dat die titlel aan hulle toegeken kan word — die ander drie is Thales, Pittacus, and Solon. Satyrus beskou hom as die leier van die Sewe Wyses.


De Kat is 'n Suid-Afrikaanse tydskrif vir die luukse leefstylmark wat deur African Sky Media besit word. Die eerste uitgawe het in 1985 in Afrikaans verskyn en die tydskrif het sy 30ste bestaansjaar in 2015 gevier. Dit is sedert die einde van 2006 ook in Engels beskikbaar. De Kat se webtuiste Hierdie artikel is ’n saadjie. Voel vry om Wikipedia te help deur dit uit te brei.


Visbekvygie of visbekkie (Gibbaeum pubescens) is 'n dwergplantjie wat endemies aan Suid-Afrika is. Dit kom in die Wes-Kaap voor, byvoorbeeld op die Anysberg. Dit word op die SANBI-rooilys as veilig (LC) gelys. Dit groei veral op vlaktes of skuintes wat met kwarts bedek is. Die vetplantjie bestaan uit twee dik blaadjies. Die een is 'n bietjie langer as die ander en saam lyk hulle op 'n vis se bek. Dit verklaar die naam visbekkies vir hierdie spesie. Dié spesie is naverwant aan die haaibekkie G. shandii. Die plantjie word net 5 cm hoog, maar groei in polle wat 10 cm of meer breed word. G. pubescens op die Anysberg se kwartsveld G. pubescens op die Anysberg se kwartsveld "SANBI-rooilys". Geargiveer vanaf die oorspronklike op 4 Augustus 2016.


Akita-prefektuur (秋田県, Akita-ken?) is een van die 47 prefekture van Japan. Akita is die hoofstad en belangrikste stedelike gebied.


Kanagawa-prefektuur (神奈川県, Kanagawa-ken?) is een van die 47 prefekture van Japan. Yokohama is die hoofstad en belangrikste stedelike gebied.


Okayama-prefektuur (岡山県, Okayama-ken?) is een van die 47 prefekture van Japan. Okayama is die hoofstad en belangrikste stedelike gebied.


'n Aldehied of alkanal is 'n organiese verbinding wat 'n karboniel-funksionele-groep (C=O) besit wat aan die einde van 'n ketting sit. Dit beteken dat in teenstelling tot wat by ketone die geval is, aan die karboniel se koolstofatoom ook 'n waterstofatoom geheg is. Die teenwoordigheid van hierdie waterstofatoom maak die chemie van ketone en aldehiede verskillend genoeg dat hulle as twee verskillende funksionele groepe en klasse verbindings gereken word. Die bekendste en eenvoudigste aldehied is formaldehied of metanal. Metanal is egter 'n besondere geval omrede die koolstofatoom twee waterstofatome dra pleks van een. Die tweede in die homoloë reeks is asetaldehied of etanal en dit is meer kenmerkend vir die chemie van die klas van verbindings. Aldehiede kan deur oksidasie van primêre alkohole gevorm word. Asetaldehied (etanal) is die oksidasieproduk van etanol, die alkohol wat in wyn en bier voorkom. In teenstelling tot die ketone wat uit sekundêre alkohole gevorm word kan aldehiede maklik verder tot kalboksielsure geoksideer word. Etanol oksideer tot etanal en dit tot asynsuur Hulle vorm met Tollens se reagens daardeur maklik 'n silwerspieël en dit reagens kan gebruik word om die verskil tussen die twee klasse karbonielverbindings te demonstreer.


Die renostergousblom (Arctotis acaulis L.) is een van die gousblom-spesies van die genus Arctotis. Dit is endemies aan Suid-Afrika en kom veral in die Wes-Kaap, maar ook in die aangrensende streke van die Noord- en Oos-Kaap voor. Op die SANBI-rooilys is dit as 'veilig' (LC) gelys. Dit is 'n polvormige, meerjarige plant wat 20 cm groot kan word. Dit het 'n blaarroset. Die blare is lans- of liervormig, getand en het 'n ruharige bokant. Die onderkant is viltagtig. Die blomhoofde het oranje of geel strale en 'n swart skyf. Die plant het twee subspesies: Arctotis acaulis var. acaulis Arctotis acaulis var. undulata Less. ook: botterblom, witbotterblom Field Guide to Fynbos, John Manning, Colin Paterson-Jones, Struik, 2007, ISBN 1-77007-265-9, ISBN 978-1-77007-265-7, bls 410 REDLIST Sanbi Plants of the World Online


Agrippa was 'n skeptiese filosoof wie waarskynlik aan die einde van die 1ste eeu v.C leef. Aan hom word die "vyf trope" of "vyf gronde van twyfel" (Pente Tropoi) toegeskryf wat die basis vorm vir die skeptiese teorie waarvolgens die moontlikheid van ware kennis ontken word. Die trope word genoem deur Sextus Empiricus, in sy Grondslae van die Pyrrhonisme. Volgens Sextus word hulle toegeskyf "aan die meer onglangse skeptici". Diogenes Laërtius skryf die trope egter toe aan Agrippa. Die vyf trope is: Meningsverskil – Die onsekerheid van die reëls van die lewe en menings van filosowe. Vordering ad infinitum – Alle bewyse benodig verdere bewyse en so voort tot in die ewigheid. Verhouding – Alle dinge word verander soos hul verhougings verander, of soos ons na hulle vanuit verskillende perspektiewe kyk. Veronderstelling – Die waarheid word gestel as 'n hipotese. Sirkulariteit – Die waarheid word gestel as 'n voortdurende sirkel. Dit kan egter aanvaar word dat die eerste en die derde beginsels afgelei is van die beginsels wat reeds deur Pyrrho van Elis geidentifiseer word.


Rika Cloete is 'n Afrikaanse digter en skrywer. Haar digbundel “eensaamigheid” bevat hoofsaaklik kort gedigte oor ’n wye verskeidenheid onderwerpe, insluitende die dood, verskeie sienings van skepping vanaf die skryfdaad tot die ontstaan van die heelal, gedigte oor spesifieke persone, klein huislike vreugdes, samesyn en liefde. Hierdie onderwerpe is nie suksesvol gestruktureer nie, sodat die bundel ten spyte van knap gedigte ongeordend voorkom. Op haar beste is sy egter gevat en bondig, met die gedig “oerknal” ’n besliste hoogtepunt met sy relativering van die skepping van die heelal. In 2020 word haar gedig ‘afsêbrief aan ’n regsgeleerde’ in Vers en vrou opgeneem. 2002 - eensaamigheid (Suider Kollege Uitgewers Stellenbosch, Eerste druk 2002) 2004 - Die oog van Isis (LAPA Uitgewers) 2017 - Doodsroeper (LAPA Uitgewers) ’n Aantal kortverhale in plaaslike tydskrifte (Huisgenoot, Vrouekeur) Cloete, Rika “eensaamigheid” Hugo, Daniël “Presies hoe oorspronklik is die oerknal?” “Die Burger” 1 Maart 2004 Olivier, Fanie “Beeld” 12 April 2004 De Wet, K. (samest.)


Menslike migrasie is die beweging van mense van een plek na 'n ander met die doelwit om hulself permanent in die nuwe plek te vestig. Die beweging is dikwels oor lang afstande en van een land na 'n ander, maar interne migrasie is ook moontlik; trouens, dit is wêreldwyd die grootste soort migrasie. Migrasie kan deur individue, familie-eenhede of in groot groepe wees. Nomadiese bewegings word normaalweg nie as migrasie beskou nie aangesien daar geen bedoeling is om hulle in die nuwe plek te vestig nie omdat die beweging gewoonlik seisoengebonde is. Net enkele nomadiese mense het in die moderne tyd behou nog dié soort lewenstyl. Die tydelike beweging van mense vir die doel om te reis, toerisme, pelgrimstogte of pendel word ook nie as migrasie beskou nie, omdat daar ook nie 'n bedoeling is om hulle in die plek wat besoek word te vestig nie. Baie ramings van statistieke in wêreldwye migrasiepatrone bestaan. Die Wêreldbank publiseer sy Migration and Remittances Factbook sedert 2008 jaarliks. Die Internasionale Organisasie vir Migrasie gee sedert 1999 jaarliks die World Migration Report uit. Die Verenigde Nasies se stastieke-afdeling hou ook 'n databasis van wêreldwye migrasie.


Decimus Iunius Iuvenalis (in Afrikaans bekend as Juvenalis) was ’n Romeinse digter wat in die laat 1ste eeu en vroeë 2de eeu n.C. aktief was. Hy was onder meer die skrywer van Satires. Die besonderhede oor sy lewe is onseker, maar verwysings na bekende mense in sy tekste dui daarop dat sy eerste gedigte tussen die laat 1ste eeu en vroeë 2de eeu gepubliseer is. Juvenalis het minstens 16 gedigte geskryf wat ’n ensiklopediese verskeidenheid onderwerpe van oor die hele Romeinse Ryk insluit. Hoewel die Satires ’n belangrike bron vir die bestudering van antieke Rome is, maak die oordrywende en komiese manier waarop hulle geskryf is dit moeilik om aanhalings daaruit as feite te gebruik. Hierdie artikel is ’n saadjie. Voel vry om Wikipedia te help deur dit uit te brei.


Bernette Bergenthuin is ’n advokaat en skrywer van Afrikaanse liefdesromans. Bernette Bergenthuin is op 14 Oktober gebore. Na skool studeer sy verder aan die Universiteit van Stellenbosch, waar sy in 2010 die B.Acc. en LL.B.-grade verwerf. Sy is ’n gekwalifiseerde advokaat wat in Maart 2013 tot die Pretoria Balie toegelaat word. Haar vrye tyd verwyl sy met die skryf van liefdesverhale. Sy bly in Pretoria. “Lam in wolfsklere” verower in 2012 die tweede prys in LAPA se Lekkerlit-toekenning vir beste ontspanningsleesstof. Amie is ’n prokureur in Kaapstad en gaan uit met een van die hubaarste jong mans in die stad. Wanneer sy besef dat hy haar nie gaan vra om te trou nie, gaan sy terug na haar ouers in Bloemfontein. Haar pa besluit om self vir haar ’n skoonseun te soek, terwyl sy ook by die gay paartjie Anthony en Kobus se mal planne betrokke raak. Caro is Kobus se broer en hy probeer om tot sy broer se redding te kom. “Glansheld en die koerantprinses” is in 2013 op die kortlys vir die toekenning van die ATKV-prys vir romanses.


Andries Bezuidenhout is professor in sosiologie aan die Universiteit van Pretoria, lid van die rockgroep Brixton Moord en Roof Orkes, rubriekskrywer, kunstenaar en digter. Andries Jacobus Bezuidenhout word groot en gaan skool in Pretoria. Hy behaal ’n B.A.-graad, B.A. Honneurs-graad en M.A.-graad in Bedryfsosiologie aan die Universiteit van Pretoria en promoveer in 2004 met ’n Ph.D.-graad aan die Universiteit van die Witwatersrand. Vir ’n ruk is hy lid van die rockgroep Brixton Roof en Moord Orkes en nadat die groep ontbind aanvaar hy ’n posisie as senior navorser en later waarnemende direkteur by die navorsingseenheid die Society, Work and Development Institute aan die Universiteit van die Witwatersrand. Hierdie eenheid ondersoek aangeleenthede wat verband hou met arbeid, arbeidsbeweging en arbeidsontwikkeling. In Julie 2010 word hy medeprofessor in die Departement Sosiologie aan die Universiteit van Pretoria. In sy professionele hoedanigheid skryf hy verskeie artikels wat in vaktydskrifte soos Journal of International Development, Antipode, Labour, Capital and Society, South African Labour Bulletin en South African Journal of Sociology verskyn. Hy skryf ook twee boeke, naamlik “Work and organizations” (saam met Edward Webster en Sakhela Buhlungu) wat in 2003 verskyn.


Die Curtiss SB2C Helldiver was 'n eenmotorige duikbomwerper wat deur die Amerikaanse Vloot gebruik is tydens die Tweede Wêreldoorlog. Die vliegtuig het sy nooiensvlug voltooi op 18 Desember 1940. Die eerste prototipe XSB2C-1 is vernietig in 'n ongeluk die jaar nadat dit sy nooiensvlug op 18 Desember 1940 voltooi het. In November 1940 is die eerste bestelling van die Amerikaanse Vloot vir model SB2C-1 ontvang. Dit is later vermeerder totdat 978 vliegtuie afgelewer is, met die eerste vliegtuig wat in Junie 1942 afgelewer is. Daar is ook later bestellings vir 1 112 SB2C-3's, 2 045 SB2C-4's en 970 SB2C-5's ontvang. Die SB2C-3 model was toegerus met die 1 900 perdekrag R-2600-20 Cyclone stermotor terwyl radar by die model SB2C-4 geïnstalleer is. Daar is ook voorsiening gemaak dat dié model ook 'n ekstra 454 kg bom of 8 5-duim vuurpyle kon dra. Die SB2C-5 was 'n SB2C-4 met 'n langer togafstand. Die United States Army Air Forces het ook 900 Helldivers gekoop wat as die A-25A Shrike bekend gestaan het. Die vliegtuie is later na die Amerikaanse Marinierskorps oorgeplaas.


F.W. Boonzaier (*8 Desember 1901, Vryburg – † 1963) was ’n Afrikaanse dramaturg, digter en skrywer wat onder andere die eerste Afrikaanse riller, Die spook van Verlatenfontein, geskryf het. Hy verwerf ook verder bekendheid vir sy kinderverse. Fritz Wilhelm Boonzaier is op 8 Desember 1901 in die distrik Victoria-Wes gebore. Hy gaan skool op Carnarvon en in Houtbaai in Kaapstad. In Desember 1915 tree hy by Nasionale Pers Beperk in diens, vyf maande na die stigting van hierdie maatskappy. Hier is hy vir die res van sy werksloopbaan in diens, behalwe vir ’n onderbreking tussen 1920 en 1922, wanneer hy sy skoolopleiding voortsit aan die hoërskool vir seuns op Stellenbosch. By Nasionale Pers is hy masjiensetter, hoofproefleser en uiteindelik word hy bevorder tot verkoopbestuurder van Nasionale Handelsdrukkery. Hy neem aktief deel aan die bedryfslewe en is vir twee jaar president van die Kaapstadse Tak van die Tipograwebond (die eerste Afrikaanssprekende wat hierdie pos beklee) en is ook sekretaris van die Gesamentlike Raad van die Drukkersbedryf in Kaapstad.


Die Sentraal Kalahari Wildreservaat (Tswana: Lefelo la diphologolo la Central Kalahari) is 'n uitgebreide nasionale park in die Kalahariwoestyn van Botswana. Die park is in 1961 gestig en beslaan 'n gebied van 52 800 vierkante kilometer ('n elfde van Botswana se oppervlakte), wat dit die tweede grootste wildreservaat ter wêreld maak. Die landskap is meestal plat of stadig golwend met bosse en gras wat die sandduine bedek, asook dele met groter bome. Baie van die riviervalleie is tot soutpanne gefossileer. Vier versteende riviere kronkel deur die reservaat, insluitend Deception Valley, wat 16 000 jaar gelede begin vorm het. Boesmans (die San) het die land vir duisende jare as nomadiese jagters bewoon. Sedert die 1990's probeer die Botswana-regering om die Boesmans van die reservaat te verwyder, omdat hulle blykbaar 'n drein op finansiële hulpbronne is, ten spyte van hul inkomste uit toerisme. In 1997 is 'n driekwart van die San-bevolking uit die reservaat verskuif, en in Oktober 2005 het die regering hul gedwonge verskuiwing na kampe buite die park voortgesit, totdat slegs sowat 250 permanente inwoners oorgebly het.


Ridgeway is 'n voorstad van Johannesburg, Suid-Afrika. Dit is in Johannesburg se F-streek geleë. "Subplek Ridgeway". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die konsep argetipe verskyn in areas wat met gedrag, moderne sielkundige teorie, en literêre analise geassosieer word. 'n Argetipe kan die volgende wees: 'n stelling, gedragspatroon of prototipe (model) wat deur ander stellings, gedragspatrone en voorwerpe nagedoen of geëmuleer word. (Informele sinonieme vir hierdie toepassing sluit in "standaard voorbeeld", "basiese voorbeeld" en die langer weergawe, "argetipiese voorbeeld". Wetenskaplike argetipes verskyn dikwels as "kanonieke voorbeelde".) 'n Platoniese filosofiese idee wat na suiwer vorms verwys wat die fundamentele eienskappe van 'n voorwerp vergestalt 'n kollektief oorgeërfde onbewustelike idee, denkpatroon, beeld, ens. wat universeel in individuele psiges teenwoordig is, soos in Jungiaanse filosofie 'n gedurig herhalende simbool of motief in die literatuur, skilderkuns of mitologie (hierdie gebruik van die term put uit kulturele antropologie en uit die Jungiaanse argetipiese teorie). In verskeie oënskynlik onverwante gevalle in die klassieke verhaalkuns, media, ens., is daar 'n herhaaldelike verskyning van karakters of idees wat soortgelyke eienskappe deel.


Dendriete (van die Griekse δένδρον déndron, "boom") is die vertakkings van ’n neuron waarvan die funksie is om elektrochemiese seine wat van ander neurone ontvang word, aan te stuur na die selliggaam van die neuron waaruit die dentriet vertak. Elektriese seine word by sinapse oorgedra; dié kom op verskeie plekke aan die dendrietboom voor. Dendriete speel ’n krtieke rol in die integrering van hierdie sinaptiese insette en die bepaling van die mate waarin aksiepotensiale deur die neuron vervaardig word. Dendrietvertakking is ’n fisiologiese proses waarvolgens neurone nuwe dendrietbome en -takke vorm om nuwe sinape se skep. Die digtheid en groepering van die dendriete hang van die funksie van die spesifieke neuron af. Die verkeerde werking daarvan speel ’n groot rol in disfunksies in die senuweestelsel. Urbanska, M.; Blazejczyk, M.; Jaworski, J. (2008). "Molecular basis of dendritic arborization". Acta neurobiologiae experimentalis. 68 (2): 264–288. PMID 18511961. Tavosanis, G. (2012). "Dendritic structural plasticity". Developmental Neurobiology. 72 (1): 73–86. doi:10.1002/dneu.20951. PMID 21761575.


Insnoerings van Ranvier, of ismusse van Ranvier, is periodieke gapings in die isolerende miëlienskedes van ’n akson waar die akson se membraan blootgestel is aan die ruimte buite die sel. Die insnoerings is nie geïsoleer nie en ruil ione uit wat nodig is om aksiepotensiale te genereer. Senuweegeleiding in gemiëlineerde aksons word saltatoriese of sprongsgewyse geleiding genoem (van die Latynse woord saltare, "om te spring") vanweë die manier waarop die aksiepotensiale oor die hele lengte van die akson van een insnoering na die volgende "spring". Dit lei tot die vinniger geleiding van die aksiepotensiaal. Hierdie artikel is vertaal uit die Engelse Wikipedia


Die Graafskap Kildare (Iers: Contae Chill Dara, Engels: County Kildare) is een van die 32 graafskappe waarin die Republiek van Ierland (Éire) vir administratiewe doeleindes verdeel word. Die naamgewende nedersetting is Kildare, alhoewel Naas as die graafskapsraad (county council) se administratiewe setel dien. Die geografiese nabyheid aan die Ierse hoofstad Dublin, sy natuurskoon en rustige landelike karakter maak van die graafskap 'n gewilde vestigingsgebied vir hoofstadbewoners. Kildare, wat in die historiese Ierse provinsie Leinster geleë is, is tans een van die welvarendste en mees digbevolkte streke van Ierland. Volgens die sensus van 2016 het Kildare 'n bevolking van 222 130. Histories is Kildare sedert die Middeleeue deur die Fitzgerald-familie vanuit hul kasteel in Maynooth oorheers. Die Fitzgeralds het die gebied in 1176 ná die Normandiese inval in Ierland uit die hand van die Engelse koning se hoofminister in Ierland (Lord Chief Justice of Ireland) Richard de Clare, 2de graaf van Pembroke (genoem Strongbow of Arc-Fort, 1130–1176), ontvang. In die tyd van die Protestantse Hervorming het die Fitzgeralds die nuwe geloof aanvaar en sodoende hul politieke invloed ook onder Protestantse Engelse bewind gehandhaaf.


Delia Ann Derbyshire (* 5 Mei 1937; † 3 Julie 2001) was 'n Engelse baanbreker-musikant en -komponis van elektroniese musiek en musique concrète. Sy word veral onthou vir haar meesterstuk, 'n bewerking van Ron Grainer se titelmusiek vir die Britse wetenskapsfiksie-televisiereeks Doctor Who, en haar baanbrekerswerk vir die Britse uitsaaikorporasie BBC se Radiophonic Workshop. Delia Derbyshire se unieke klankwêreld is na bewering in 1940 beïnvloed deur die tonele en die geraas van Duitse lugaanvalle op haar geboortestad Coventry, die Coventry Blitz. Veral die klank van sirenes het 'n blywende indruk op haar gelaat. Sy het tydens haar akademiese opleiding by die Universiteit van Cambridge se Girton-kollege uitgeblink in wiskunde en musiek en later, terwyl sy vir die BBC se radiofoniese werkswinkel werksaam was, 'n groot bydrae gelewer vir die bevordering van elektroniese musiek. Haar musikale werk oefen steeds invloed uit op leidende elektroniese musiekkunstenaars. Hodgson, Brian (7 Julie 2001). "Obituary: Delia Derbyshire". Guardian Unlimited. "An Adventure in Space and Time – Delia Derbyshire – BBC Two". BBC (in Engels). Geargiveer vanaf die oorspronklike op 17 Augustus 2019.


Chemiese sinapse is biologiese skakelplekke waardeur neuronse se seine na mekaar gestuur kan word, asook na nieneuronselle soos dié in die spiere en kliere. Dit laat neurone toe om stroombane in die sentrale senuweestelsel te vorm en is uiters belangrik vir die biologiese berekenings wat onderliggend aan waarneming en gedagtes is. Dit laat die senuweestelsel toe om met ander stelsels in die liggaam in verbinding te tree en hulle te beheer. By ’n chemiese sinaps laat een neuron senuoordraer-molekules vry in ’n klein spasie (die sinaptiese spleet) wat langs ’n ander neuron lê. Die senuoordraers word in klein sakkies, sinaptiese blasies, gehou en word deur eksositose in die sinaptiese spleet vrygestel. Hierdie molekules verbind dan met reseptore aan die postsinaptiese sel se kant van die sinaptiese spleet. Eindelik moet die senuoordraers deur een van verskeie potensiële meganismes van die sinaps verwyder word om sy werking te beëindig. Die menslike brein bevat na raming van 1014 tot 5 × 1014 (100-500 biljoen) sinapse. Die woord "sinaps" kom van die Griekse woorde syn- ("saam") en haptein ("vasmaak").


Die Straat van Hormuz (Arabies: مَضيق هُرمُز, Maḍīq Hurmuz; Persies: تنگه هرمز, Tangehyyeh Hormoz, luister (hulp·inligting)) is 'n seestraat wat die Persiese Golf in die weste met die Golf van Oman in die ooste verbind en Iran in die noorde van die Arabiese Skiereiland in die suide skei. Aangrensende lande is Iran in die noorde asook die Verenigde Arabiese Emirate en Oman se eksklawe Musandam in die suide. Die seestraat se nouste punt is sowat 55 km wyd. Die Straat van Hormuz is van groot strategiese belang omdat hier 25% van die wêreld se ruolie vervoer word, die belangrike ruolie-lande Saoedi-Arabië, Iran, Irak en Koeweit se hawens kan net oor hierdie golf bereik word. Op 3 Julie 1988 is die Iran Air-vlug 655 deur die Amerikaanse oorlogskip USS Vincennes oor die Straat van Hormuz afgeskiet, waarby al 274 passasiers en 16 bemanningslede dood is. Die USS Vincennes se bemanning het die Airbus A300 valslik as 'n vyandelike F-14 Tomcat geïdentifiseer wat besig was om die skip aan te val.


Senuoordraers (ook neurotransmitters of chemiese boodskappers genoem) is chemiese stowwe wat die oordrag van seine in die senuweestelsel moontlik maak. Hulle dra seine oor ’n chemiese sinaps oor, van een neuron (senusel) na ’n ander teikenneuron, ’n spiersel of ’n kliersel. Senuoordraers word van sinaptiese blasies in sinapse vrygestel in die sinaptiese spleet, waar hulle deur reseptore in die teikenselle ontvang word. Baie senuoordraers word gesintetiseer van eenvoudige en algemene voorlopers soos aminosure, wat geredelik beskikbaar is uit die dieet en net ’n klein getal biosintetiese stappe benodig vir omvorming. Senuoordraers speel ’n groot rol in die alledaagse lewe en bedrywighede. Dit is nie bekend presies hoeveel daar is nie, maar meer as 100 chemiese boodskappers is al geïdentifiseer. Senuoordraers word in sinaptiese blasies geberg wat onder ’n selmembraan in die aksonterminaal aan die presinaptiese kant van die sinaps geleë is. Hulle word in die sinaptiese spleet vrygestel en versprei, en bind dan aan spesifieke reseptore in ’n membraan aan die postsinaptiese kant van die sinaps. Die meeste senuoordraers is omtrent so groot soos ’n enkele aminosuur; sommige kan egter so groot wees soos groter proteïene of peptiede.


Die English Electric Lightning is 'n supersoniese vegvliegtuig (onderskepper) uit die Koue Oorlog-era. Dit is ontwerp, ontwikkel en vervaardig deur English Electric, wat later geabsorbeer is deur die nuutgestigte British Aircraft Corporation. Dit is daarna bemark as die BAC Lightning. Die Lightning was die enigste volledig-Britse Mach 2 vegvliegtuig. Die Lightning is gebruik deur die Britse Lugmag (Royal Air Force) en die Koninklike Saoedi Lugmag (RSAF). Alhoewel dit die RAF se primêre onderskepper was vir meer as twee dekades, was dit nooit nodig om 'n ander vliegtuig aan te val nie. Die Lightning word aangedryf deur twee Rolls-Royce Avon turbostralerenjins in 'n unieke steiergestapelde installasie in die romp. Dit is ontwikkel om toenemend-kragtiger bomwerpers (Toepolef Tu-16, Toepolef Tu-22, Toepolef Tu-95) te onderskep, en spog dus met 'n uitsonderlike klimkoers, diensplafon en spoed; vlieëniers het 'n vlug hiermee beskryf as "om opgesaal te wees aan 'n vuurpyl". Hierdie prestasie het die Lightning ongelukkig 'n "brandstof-kritiese" vliegtuig gemaak, wat beteken dat sy missies tot 'n groot mate bepaal word deur sy beperkte reikafstand.


Die konferensie van die voëls (Persies: منطق الطیر, Mantiq-ut-Ṭayr, óf مقامات الطیور, Maqāmāt-ut-Ṭuyūr) is 'n Oupersiese mistiek gedig uit 1177 van die Persiese digter Abu Hamid bin Ibrahim Abu Bakr (1145/46-ca. 1221), beter bekend onder sy penname Farid ud-Din ( Persies: فریدالدین) en Attār (Persies: عطار - die apteker) In hierdie werk kom die voëls van die wêreld saam om op soek te gaan na die geheimsinnige hof van Simoerg, die koning van die voëls. Na 'n moeilike tog oor sewe valleie bereik 'n deel van die voëls die doel. Die voëls simboliseer dolende menslike siele. Versameling by die Metropolitan Museum of Art, New York. Folio uit 'n geïllustreerde manuskrip gedateer c.1600. Skilderye deur Habiballah of Sava (aktief ongeveer 1590–1610), in ink, ondeursigtige waterverf, goud en silwer op papier, afmetings 25,4 x 11,4 cm. (en) "The Concourse of the Birds", Folio 11r from a Mantiq al-tair (Language of the Birds), The Met Gedeeltes van hierdie artikel is vertaal van die Nederlandse artikel, "De samenspraak van de vogels".


Grysstof is ’n belangrike deel van die sentrale senuweestelsel; dit bestaan uit neuronale selliggame, neuropil (dendriete en gemiëlineerde sowel as ongemiëlineerde aksons), glialselle, sinapse en haarvate. Grysstof verskil van witstof deurdat dit talle selliggame en relatief min gemiëlineerde aksons bevat, terwyl witstof relatief min selliggame en hoofsaaklik gemiëlineerde aksons bevat. Die kleurverskil is veral vanweë die wit miëlien. In lewende weefsel is grysstof eintlik ’n baie ligte grys met gelerige of pienkerige skakerings vanweë haarvate en neuronale selliggame. Grysstof bevat die meeste van die brein se neurale selliggame. Dit sluit dele van die brein in wat betrokke is in spierbeheer, sintuie soos sien en hoor, geheue, emosies, spraak, besluitneming en selfbeheersing. Die grysstof in die rugmurg kan in drie gryskolomme, of horings, verdeel word: Die dorsale gryskolom ontvang verskeie soorte sintuiglike inligting van die liggaam, soos gevoel en vibrasies. Die inligting word in aksons in die rugmurg opgestuur. Die laterale gryskolom is hoofsaaklik bemoeid met aktiwiteit in die simpatiese afdeling van die outonomiese motorstelsel. Die ventrale gryskolom bevat motoriese neurone. Dit is verantwoordelik vir die beweging van die spiere. Purves, Dale;


Die Terminologia Histologica (TH) is ’n woordeskat vir gebruik in selbiologie en weefselleer (histologie). Dit is in April 2011 aanlyn gepubliseer deur die Federative International Programme on Anatomical Terminologies (FIPAT). Dit is bedoel om die Nomina Histologica te vervang. Dié is in 1977 bekend gestel, saam met die vierde uitgawe van Nomina Anatomica. h1.00: Selbiologie [1] h2.00: Algemene weefselleer [2] H2.00.01.0.00001: Stamselle [3] H2.00.02.0.00001: Epiteelweefsel [4] H2.00.02.0.01001: Epiteelsel H2.00.02.0.02001: Oppervlakepiteel H2.00.02.0.03001: Klierepiteel H2.00.03.0.00001: Bind- en steunweefsel [5] H2.00.03.0.01001: Bindweefselselle H2.00.03.0.02001: Ekstrasellulêre matriks H2.00.03.0.03001: Vesels van bindweefsel H2.00.03.1.00001: Regte bindweefsel H2.00.03.1.01001: Ligamente H2.00.03.2.00001: Mukoïede bindweefsel; gelatienagtige bindweefsel H2.00.03.3.00001: Retikulêre weefsel H2.00.03.4.00001: Vetweefsel H2.00.03.5.00001: Kraakbeenweefsel H2.00.03.6.00001: Chondroïede weefsel H2.00.03.7.00001: Beenweefsel; beenagtige weefsel H2.00.04.0.00001: Bloedlimfklierkompleks [6] H2.00.04.1.00001: Bloedselle H2.00.04.1.01001: Rooibloedliggaampie H2.00.04.1.02001: Witbloedliggaampie H2.00.04.1.03001: Bloedplaatjie H2.00.04.2.00001: Bloedplasma H2.00.04.3.00001: Bloedselproduksie H2.00.04.4.00001: Postnatale liggings van hematopoiëse H2.00.04.4.01001: Limfweefsel H2.00.05.0.00001: Spierweefsel [7] H2.00.05.1.00001: Gladde spierweefsel H2.00.05.2.00001: Gestreepte spierweefsel H2.00.06.0.00001: Senuweefsel [8] H2.00.06.1.00001: Neuron H2.00.06.2.00001: Sinaps H2.00.06.2.00001: Neuroglia h3.01: Bene [9] h3.02: Gewrigte [10] h3.03: Spiere [11] h3.04: Spysverteringstelsel [12] h3.05: Asemhalingstelsel [13] h3.06: Urienstelsel [14] Geargiveer 20 September 2017 op Wayback Machine h3.07: Genitale stelsel [15] h3.08: Endokriene stelsel [16] h3.09: Kardiovaskulêre stelsel [17] Geargiveer 29 Junie 2020 op Wayback Machine h3.10: Limfstelsel [18] h3.11: Senuweestelsel [19] h3.12: Die huid [20] Terminologia Histologica: International Terms for Human Cytology and Histology, Book/CD-ROM Bundle.


Die artikel bevat lys van boeke wat deur Barbara Cartland geskryf is.


The Catcher in the Rye is 'n boek deur J.D. Salinger oor ’n seun, Holden Caulfield, wat uit die skool wegloop en New York toe gaan. Die boek, waarvan die titel geïnspireer is deur een van die Skotse digter Robert Burns se gedigte, Comin' Thro' the Rye, is die eerste keer in 1951 in die Verenigde State gepubliseer. Dit is veral gewild onder jong mense omdat dit oor die probleme en ervarings van adolessente gaan. Die boek was veral in die 1950's omstrede vanweë die growwe taalgebruik en die vrye behandeling van seks en prostitusie daarin. Sommige mense het ook gedink dat dit ander tot die pleeg van misdade sou oorhaal. Terwyl baie mense glad nie van die boek hou nie, vereenselwig jongmense (veral seuns) hulle met die storie. Om hierdie rede vereis baie skole dat hul studente die boek lees. Ongeveer 1 miljoen kopieë van die boek word jaarliks verkoop, met totale verkope wat al oor die 65 miljoen strek. Die boek is in amper al die groot tale van die wêreld vertaal. Dit het die protagonis (hoofkarakter) van die roman oor die wêreld heen 'n ikoon van tieneropstand gemaak.


Metropolitaanse dagblad El Segundo, Kalifornië  Verenigde State Stigting 4 Desember 1881 Tipe Oggendkoerant (verskyn sewe dae per week) Uitgewery Los Angeles Times Communications LLC (Nant Capital) Hoofredakteur Norman Pearlstine Webtuiste latimes.com Die Los Angeles Times is die vierde grootste dagblad in die Verenigde State - na USA Today, The New York Times en The Wall Street Journal - met 'n sirkulasie van 467 309 in Mei 2016 en 'n beraamde daaglikse leserskap van 1,4 miljoen op werk- en 2,4 miljoen op Sondae. Sy webtuiste latimes.com het sowat 39 miljoen besoekers per maand. Die Los Angeles Times het in die 1960's van 'n streekskoerant tot een van die wêreld se grootste dagblaaie ontwikkel. Sy verslaggewing is met altesaam 44 Pulitzer-pryse bekroon (waarvan die tot dusver laaste in 2016 vir die LA Times se nuusdekking oor die terreuraanval in San Bernardino toegeken is). Desondanks is die nuusblad se redaksiepersoneel ná die oorname deur 'n media-onderneming uit Chicago, Tribune Publishing en later Tronc, verminder van 1 300 tot sowat 400, met snel-wisselende personeel en 'n geskil rondom pensioenverpligtinge ter waarde van VSA-$90 miljoen en die stigting van 'n vakbond waarin medewerkers begin organiseer het, as tekens van agteruitgang.